Το ιδανικό κινητό για έναν πολυάσχολο, δημιουργικό και σύγχρονο άνθρωπο είναι ΕΔΩ! | noizeradio.gr\nΓια τους λάτρεις της τεχνολογίας πρόκειται για μία στιγμή που την περίμεναν με ανυπομονησία, αφού η συγκεκριμένη σειρά έχει αφήσει τις καλύτερες εντυπώσεις στο παρελθόν.\nΤο HUAWEI nova 9 όμως δεν είναι μόνο για τους gadgetakides, καθώς το νέο smartphone της HUAWEI είναι ένα απίθανο και κορυφαίο smartphone για όλους. Δυναμικό, ανεξάρτητο, κομψό και κατασκευασμένο έτσι ώστε να λειτουργεί ως πανίσχυρος προσωπικός βοηθός, το nova 9 είναι ιδανικό για πολυάσχολους, σύγχρονους και δημιουργικούς ανθρώπους που παραμένουν δραστήριοι όλο το 24ωρο.\nΑπαθανάτισε την κάθε σου στιγμή, ακόμη και τη νύχτα\nΠοιος είναι ο καλύτερος τρόπος να μην αφήσεις καμία όμορφη στιγμή να ξεχαστεί; Μα φυσικά, αποτυπώνοντας της για πάντα με την κάμερα του κινητού σου. Κράτησε όλες τις υπέροχες στιγμές σου ζωντανές με τη βοήθεια της τετραπλής κάμερας Ultra Vision. Χάρη στην τετραπλή κάμερα, η οποία περιλαμβάνει μία κύρια κάμερα 50MP RYYB Ultra Vision, μία κάμερα εξαιρετικά ευρείας γωνίας 8MP, μία κάμερα βάθους 2MP και μία κάμερα μακροεντολής 4cm, ο χρήστης μπορεί να πετύχει επαγγελματική ποιότητα σε κάθε λήψη, είτε πρόκειται για πορτρέτο, είτε για πανοραμικές φωτογραφίες, είτε για αστικά τοπία, είτε για κοντινά πλάνα.\nΚαι επειδή οι όμορφες στιγμές δεν έχουν ωράριο, με τη χρήση των νυχτερινών λειτουργιών όπως Extreme Night Shoot και Night Portrait, μπορείς με το nova 9 να τραβήξεις εξαιρετικής ποιότητας φωτογραφίες σε συνθήκες χαμηλού φωτισμού, φωτεινές μεν, χωρίς υπερέκθεση δε.\nΚάποιες στιγμές έχουν διάρκεια, τότε μία απλή φωτογραφία δεν είναι αρκετή. Το nova 9 παρέχει και προηγμένες δυνατότητες λήψης βίντεο 4K, όπως front/rear recording, AIS Video Stabilization, και Night Selfie Video. Επομένως, το nova 9 μπορεί να απαθανατίζει τις πιο όμορφες στιγμές, τόσο σε φωτογραφία όσο και σε βίντεο μέρα και νύχτα, και ο χρήστης μπορεί να παραμένει δραστήριος όλο το 24ωρο, γνωρίζοντας ότι δεν θα χάσει ποτέ καμία ευκαιρία για φωτογραφία!.\nΤο πιο κομψό αξεσουάρ\nΠέρα από ένα χρηστικό εργαλείο, ένα smartphone αποτελεί πλέον και σημαντικό μέρος του προσωπικού σου στυλ. Το HUAWEI nova 9 με τον εξαιρετικά λεπτό και ελαφρύ σχεδιασμό του, σε δύο χρωματικές παραλλαγές -Starry Blue και Black- είναι ένα κομψό αξεσουάρ που θα συμπληρώσει και θα αναδείξει το στυλ σου. Παρόλο που το nova 9 διαθέτει μεγάλη μπαταρία και οθόνη, παραμένει εξαιρετικά ελαφρύ και εύχρηστο, με πάχος μόλις 7,77 χιλιοστά και βάρος περίπου 175 γραμμάρια. Το HUAWEI nova 9 είναι κομψό και σου επιτρέπει να αναδείξεις την αισθητική σου, χάρη στα έντονα χρώματα και τον εντυπωσιακό σχεδιασμό του.\nΓια τους περισσότερους, το κινητό έχει μετατραπεί σε προέκταση του χεριού τους. Δεν πάμε πουθενά χωρίς αυτό και το να το τσεκάρουμε σε τακτά χρονικά διαστήματα έχει γίνει πλέον συνήθεια. Με όλη αυτή τη λειτουργία μεγάλο μέρος των χρηστών δίνει ιδιαίτερη βάση στη μπαταρία του, καθώς δεν θέλει να μένει ούτε στιγμή με το κινητό ανενεργό.\nΤο HUAWEI nova 9 διαθέτει μονοπύρηνη μπαταρία τριών ηλεκτροδίων στα 4300mAh, για να παρέχει υποστήριξη όλη την ημέρα, διατηρώντας τη συνολική συσκευή μικρή και ελαφριά. Χρειάζονται μόνο 15 λεπτά για να φορτιστεί στο 53% και 38 λεπτά για να φορτιστεί πλήρως, χάρη στην υποστήριξη 66W HUAWEI SuperCharge. Με το nova 9 η φόρτιση είναι ευκολότερη από ποτέ και δεν θα χρειαστεί να ματαιώσεις ή να αλλάξεις τα σχέδιά σου επειδή έμεινες από μπαταρία.\nΜε απίστευτη διάρκεια μπαταρίας θα μπορείς να χρησιμοποιείς το κινητό σου όλη μέρα, να απολαύσεις ταινίες και βίντεο αλλά και παιχνίδια. Χάρη στο 300 Hz Multi-Touch9, το gaming, ανεβαίνει επίπεδο, έχοντας υψηλή ακρίβεια, ακολουθώντας τον ρυθμό της δράσης με το touch 10 σημείων και το sampling rate 300 Hz.\nΤο HUAWEI nova 9 είναι ένα smartphone που θα ικανοποιήσει τις προσδοκίες του σύγχρονου χρήστη που ψάχνει ένα κινητό που θα τον συντροφεύει μέρα και νύχτα. Πρόκειται για ένα κινητό που χαίρεσαι να το κρατάς στα χέρια σου, αξιόπιστο, αποδοτικό και με απίστευτη κάμερα που σου επιτρέπει να αποθανατίσεις τις πιο όμορφες στιγμές σου.\nΟι Vinod Kumar και Χάρης Μπρουμίδης θα μιλήσουν στο SingularityU Greece Summit


Online κράτηση πτήσης από Βερολίνο - για Μανίλα τώρα από 823 € - Lufthansa\nΠτήση Βερολίνο Μανίλα από 823 €\nΚαταπληκτικοί ναύλοι για την πτήση σας από Βερολίνο προς Μανίλα\nΠροσπαθείτε να βρείτε προσιτές τιμές πτήσεων από Βερολίνο για Μανίλα; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Μανίλα MNL τον Μαΐου 2023 από 823 €.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Βερολίνο προς Μανίλα διατίθεται με 823 €, τον Μαΐου 2023.


Ρ. Σβίγκου: Ο μόνος που έχει αξιόπιστο σχέδιο για την ανάπτυξη και τη μείωση της ανεργίας είναι ο ΣΥΡΙΖΑ (ηχητικό) :: left.gr\n16:30 | 18.06.2019\nΡ. Σβίγκου: Ο μόνος που έχει αξιόπιστο σχέδιο για την ανάπτυξη και τη μείωση της ανεργίας είναι ο ΣΥΡΙΖΑ (ηχητικό)\n«Η κυβέρνηση έκανε στοχευμένες πολιτικές τόσο για τη μείωση της ανεργίας, όσο και για την ενίσχυση των δικαιωμάτων των εργαζομένων» τόνισε σε συνέντευξή της στον Real η υποψήφια βουλευτής Α' Αθήνας του ΣΥΡΙΖΑ-Προοδευτική Συμμαχία, Ράνια Σβίγκου.\nΤα κυριότερα σημεία από την παρέμβαση της Ράνιας Σβίγκου στον στον REAL FM και τον Ν. Χατζηνικολάου:\nΣε σημερινή συνέντευξή της, στον ραδιοφωνικό σταθμό Real, και στον Νίκο Χατζηνικολάου, η Ράνια Σβίγκου, μεταξύ άλλων, αναφέρθηκε στο ζήτημα των τουρκικών ενεργειών στην κυπριακή ΑΟΖ, καθώς και στις ενέργειες της ελληνικής κυβέρνησης.\nΣχετικά με το ζήτημα της σύγκλησης του ΚΥΣΕΑ, είπε ότι «το πότε θα συγκληθεί ένα θεσμικά προβλεπόμενο όργανο όπως το ΚΥΣΕΑ, το καθορίζουν οι ίδιες οι εξελίξεις, εξελίξεις τις οποίες οφείλουμε να τις αντιμετωπίζουμε και με ψυχραιμία και με αποφασιστικότητα».\nΗ υποψήφια βουλευτής Α’ Αθήνας, δήλωσε ότι στόχος της εξωτερικής πολιτικής της χώρας μας «είναι να δημιουργηθεί ένα σαφές ευρωπαϊκό μέτωπο υπέρ του διεθνούς δικαίου και ενάντια στις τουρκικές προκλήσεις οι οποίες δεν σέβονται το διεθνές δίκαιο, τα κυριαρχικά δικαιώματα της Κυπριακής Δημοκρατίας και της Ελλάδας».\nΣχετικά με τη στάση της ΝΔ, τόνισε ότι «διάφορες προσεγγίσεις από την πλευρά της αξιωματικής αντιπολίτευσης τις τελευταίες ημέρες αλλά και από τον φιλικό Τύπο της Ν.Δ. που κατηγορούσαν για τη σύγκληση του ΚΥΣΕΑ είναι ανεύθυνες, γιατί οι ίδιοι που κατηγόρησαν τον κ.Τσίπρα για τα γρήγορα αντανακλαστικά του ως προς την σύγκληση του ΚΥΣΕΑ, θα ήταν οι πρώτοι που θα έλεγαν ότι λιάζεται στην παραλία το τριήμερο του Αγίου Πνεύματος αντί να προστατεύει τα κυριαρχικά δικαιώματα της χώρας»\nΑπαντώντας στο ερώτημα αν υπάρχουν λόγοι ανησυχίας, για τις ενέργειες της Τουρκίας, απάντησε αρνητικά, διότι «η Ελλάδα είναι μια χώρα ασφαλής, και αυτό έχει γίνει εφικτό εξ αιτίας των πολύπλευρων και στέρεων συμμαχιών που έχει οικοδομήσει σε ευρωπαϊκό επίπεδο».\nΣχετικά με το ζήτημα της οικονομικής ανάπτυξης, και τις εξαγγελίες της ΝΔ και του κ. Μητσοτάκη, η Ράνια Σβίγκου αναρωτήθηκε «γιατί δεν έφεραν ποτέ την ανάπτυξη όταν ήταν στην κυβέρνηση μέχρι το 2015; Γιατί δεν έφεραν ούτε την ανάπτυξη ούτε τις φοροελαφρύνσεις όσο κυβέρνησαν και θα τις φέρουν τώρα;», ενώ συμπλήρωσε ότι «η ανάπτυξη προϋποθέτει σχέδιο, προϋποθέτει μεθοδικές κινήσεις. Κανένας επενδυτής δεν περιμένει ένα νεύμα από τον κ. Μητσοτάκη για να έρθει να επενδύσει. Ο μόνος ο οποίος έχει αξιόπιστο σχέδιο για την ανάπτυξη είναι ο ΣΥΡΙΖΑ και ο Αλέξης Τσίπρας, ακριβώς επειδή είμαστε αυτοί οι οποίοι αυξήσαμε τις εξαγωγές, βγάλαμε τη χώρα από τα μνημόνια και η χώρα επέστρεψε σε θετικούς ρυθμούς ανάπτυξης δημιουργώντας 400 χιλιάδες νέες θέσεις εργασίας μέχρι το 2018 και 110 χιλιάδες θέσεις εργασίας τώρα, το πρώτο τετράμηνο του ’19».\nΣχετικά με το ζήτημα της ανεργίας, η Ράνια Σβίγκου υπενθύμισε ότι «την περίοδο ΄10-΄14 χάθηκαν ένα εκατομμύριο θέσεις εργασίας. Εμείς καταφέραμε να δημιουργηθούν 400 χιλιάδες νέες θέσεις εργασίας» Τέλος, η Ράνια Σβίγκου αναφέρθηκε στη δραματική κατάσταση που αντιμετώπιζαν οι εργαζόμενοι, μέχρι το 2015, εξαιτίας της περιστολής των εργασιακών δικαιωμάτων, από τη συγκυβέρνηση ΝΔ-ΠΑΣΟΚ, αλλά και στο τι θα πρέπει να αναμένουν οι εργαζόμενοι, στην περίπτωση που η ΝΔ βρεθεί στην κυβέρνηση: «Είχαμε δει τις συλλογικές διαπραγματεύσεις να έχουν ανασταλεί, Οι μισθοί να έχουν συρρικνωθεί, η αδήλωτη εργασία να είναι στο 20% με ένα Σώμα Επιθεωρητών Εργασίας ισοπεδωμένο, το οποίο θέλετε εκ νέου να διαλύσετε. Είδαμε τι συνέβη τις προηγούμενες μέρες με στέλεχος της Ν.Δ. στον οποίο και έχει ασκηθεί μήνυση μετά από επίθεσή του σε επιθεωρητή του ΣΕΠΕ»\n«Η κυβέρνηση έκανε στοχευμένες πολιτικές τόσο για τη μείωση της ανεργίας, όσο και για την ενίσχυση των δικαιωμάτων των εργαζομένων. Γι αυτό επεκτείναμε 15 κλαδικές συλλογικές συμβάσεις εργασίας, αυξήθηκε ο κατώτατος μισθός κατά 11% και για τους νέους κατά 27%, μειώθηκε η αδήλωτη εργασία στο 9%». Και σε κάθε περίπτωση, οι νέοι άνθρωποι θέλουν να ακούσουν τι θα γίνει από δω και πέρα. Και στο από δω και πέρα εμείς είμαστε αυτοί οι οποίοι δίνουμε έμφαση στους νέους και στις γυναίκες, στη μείωση της ανεργίας, θέλουμε να δημιουργήσουμε 500 χιλιάδες νέες θέσεις εργασίας κι είμαστε οι μόνοι που μπορούμε να το κάνουμε, γιατί το αποδείξαμε στην προηγούμενη τετραετία».


K for Kiku Vouliagmeni: Στα φόρτε του με τα cocktail του Βασίλη Ρούσσου | The Food & Leisure Guide ®\nK for Kiku Γιώργος Ανδρίτσος Βασίλης Ρούσσος Βουλιαγμένη Γιώργος Μελισσάρης\nΜπορεί η μπάρα ενός εστιατορίου να είναι το καλύτερο cocktail bar της περιοχής στην οποία βρίσκεται; Όταν μιλάμε για τον τελειομανή Γιώργο Ανδρίτσο και τον διαρκώς ανερχόμενο head bartender των Kiku Βασίλη Ρούσσο, ασφαλώς και μπορεί.\nΤο K for Kiku είναι η επιτυχημένη σύμπραξη των επιχειρηματιών Γιώργου Ανδρίτσου και Γιώργου Μελισσάρη και φέτος συναντάμε την πιο ανάλαφρη εκδοχή του από την άποψη ότι δεν σερβίρει την γνώριμη ιαπωνική κουζίνα των Kiku αλλά μια ανθολογία Nikkei συνταγών επιμελημένα από τον executive chef του ομίλου Σταμάτη Σκριάπα. Δοκίμασα το μενού του σεφ στην Μύκονο, στο Kiku που βρίσκεται στο μαγευτικό Cavo Tagoo και εντυπωσιάστηκα από την πολύ καλή τεχνική του και τις ωραίες ιδέες του. Κλείνει όμως εδώ η παρένθεση γιατί βρισκόμαστε στην στήλη The Bars οπότε ο πρωταγωνιστής εν προκειμένω είναι ο head bartender όλων των Kiku, Βασίλης Ρούσσος.\nΤον συνάντησα για πρώτη φορά στο Japanese Whisky Dinner που κάναμε στο Kiku Prive Club με το FNL τον περασμένο Νοέμβριο και φυσικά μου εντυπώθηκε για ένα αριστουργηματικό κοκτέιλ που είχε δημιουργήσει με Hibiki, Sherry Pedro Ximenez, Umeshu και "σπιτική" πικάντικη ανθρακούχα λεμονάδα. Δυο τρεις φορές που πήγα στο Kiku Next Generation στο Ψυχικό δοκίμασα κάποια επίσης πολύ καλά cocktail του Βασίλη, κάποια που ήθελαν λίγη δουλειά ακόμα αλλά ήταν σε σωστό δρόμο και επίσης ένα σπουδαίο blending του, το Insane Pear. Ε, δεν χρειάζεται να ασχολείται κάποιος επαγγελματικά με τα cocktail για να καταλάβει ότι ο Ρούσσος είναι περίπτωση. Τα προτερήματά του: Πολύ καλή τεχνική, μπαίνει στο κλίμα και...μένει στο κλίμα, ξέρει να αναδυκνείει τις πρώτες ύλες και τα spirits μέσα από τις συνταγές του, είναι ένας πολύ ευχάριστος επαγγελματίας μπαρτέντερ, που έχει τον τρόπο να κάνει κάποιον να περάσει ζάχαρη γιατί μπορεί να αφουγγραστεί τον πελάτη. Τα μειονεκτήματά του; Ελάχιστα. Έχει για παράδειγμα μια αδυναμία στο να εμποτίζει διαρκώς τα spirits. Το infusion το κατέχει ασφαλώς αρκετά αλλά τείνει να το κάνει μανιέρα όταν έξι στις δέκα συνταγές είναι φτιαγμένες με αυτό τον τρόπο. Μέσα στο γενικό πολύ καλό σύνολο αυτό μοιάζει λεπτομέρεια, αλλά από bartender σαν τον Ρούσσο, πως να το κάνουμε τώρα, οι προσδοκίες μας συνεχώς θα αυξάνονται.\nΣτο K for Kiku βέβαια έχει πιάσει για τα καλά το νόημα. Οι συνταγές του έχουν χρώματα, εποχιακές διαθέσεις, λουλούδια, είναι ισορροπημένες και σε απόλυτη ευθυγράμμιση με το easy going concept του εστιατορίου. Η καρύδα, ο ανανάς, το elder flower, το Shiso, το toffee, η Hoisin με τις φράουλες είναι μόνο κάποιες από τις πρώτες ύλες που αναμυγνείει με prosecco, blend από ρούμι, μαστίχα, τεκίλα, τζιν ή βότκα. Η Paloma του με το Mezcal και το Pink Grapefruit είναι υποδειγματική ενώ το Nihon Blood με την Cachaça, τον ντοματοχυμό με φράουλες και hoisin, το αγγούρι, το φρέσκο lime και τα μπαχαρικά θα κάψει μου φαίνεται αρκετές καρδιές. Στο Chica Morada Coctel η βότκα εμποτίζεται με Aji Amarillo Pepper ενώ στο Mula Picante το τζιν με φύλλα καφίρ και αναμυγνείεται με mango chili, φρέσκο χυμό lime και καρύδα. Το μπαρ διαθέτει επίσης και μια ενημερωμένη λίστα αποσταγμάτων ενώ μη διστάσετε να ζητήσετε στον Βασίλη και κλασικά κοκτέιλ που τα παίζει στα δάχτυλα. Το Mai Tai και η Tommy`s Margarita του είναι για χειροκρότημα.\nΗ μουσική παίζει σε χαλαρή ένταση, τουλάχιστον τις καθημερινές, μιας και η περιοχή είναι κατοικημένη, ο κόσμος του είναι μοδάτος, thirty-something και βάλε ενώ στο κάδρο θα απολαύσετε ένα από τα ομορφότερα κομμάτια της Αθηναϊκής Ριβιέρας. Το K for Kiku δεν είναι μόνο μπαρ. Ούτε μόνο εστιατόριο. Είναι και τα δυο αλλά αν θέλετε να τα αντιμετωπίσετε αυτόνομα το μπαρ του είναι ένα από τα καλύτερα cocktail bar των Νοτίων Προαστίων και στην Βουλιαγμένη το κορυφαίο με διαφορά.


Χνουδάτη Ο'Ντρέηκ | ΚΟΜΙΞ Wiki | Fandom\nΈκδοση στις 21:38, 15 Δεκεμβρίου 2019 υπό τον/την ΚΟΜΙΞ (τοίχος | Συνεισφορές/Προσθήκες)\nΙστορία: Ο Βίος και η Πολιτεία του Σκρουτζ Μακ Ντακ- Ο Τελευταίος της Γενιάς των Μακ Ντακ (The Last of the Clan McDuck)\nΗ Χνουδάτη Ο' Ντρέηκ είναι ένας χαρακτήρας του Ντον Ρόσα. Είναι η μητέρα του Σκρουτζ Μακ Ντακ.\nΗ Χνουδάτη με τον σύζυγό της Φέργκους\nΕμφανίστηκε για πρώτη φορά στην ιστορία Ο Τελευταίος της Γενιάς των Μακ Ντακ. Συνολικά έχει εμφανιστεί σε επτά ιστορίες. Οι περισσότερες ανήκουν στην σειρά ο Βίος και η Πολιτεία του Σκρουτζ Μακ Ντακ, ενώ οι εμφανίσεις της σε ιστορίες εκτός του Βίου και της Πολιτείας, είναι μόλις δυο.\nΣτο Θ' επεισόδιο της σειράς Ο Βίος & η Πολιτεία του Σκρουτζ Μακ Ντακ, μαθαίνουμε πως η Χνουδάτη έχει πεθάνει το 1897 και βλέπουμε πως αργότερα ακολουθεί και ο θάνατος του συζύγου της Φέργκους Μακ Ντακ.\nΑνακτήθηκε από το "https://komix.fandom.com/el/wiki/%CE%A7%CE%BD%CE%BF%CF%85%CE%B4%CE%AC%CF%84%CE%B7_%CE%9F%27%CE%9D%CF%84%CF%81%CE%AD%CE%B7%CE%BA?oldid=91314".


Η Φωνή των Πειραιωτών: ΔΩΡΕΑΝ ΜΑΘΗΜΑΤΑ ΞΕΝΩΝ ΓΛΩΣΣΩΝ\nΚω και Αγίων Αναργύρων, Παλαιά Κοκκινιά – Πειραιάς\nΤηλ: 2104200917 Email: asmpir@gmail.com\nΠληροφορίες και δηλώσεις συμμετοχής στη Διεύθυνση του Ανοιχτού Σχολείου Μεταναστών Πειραιά στο τηλέφωνο 210 4200917 κάθε Σάββατο και Κυριακή από τις 10 π.μ. έως τις 8 μ.μ. ή σχετικό αίτημα στην ηλεκτρονική θυρίδα του ΑΣΜΠ (asmpir@gmail.com) όπου θα πρέπει να αναφέρουν το όνομα, διεύθυνση και τηλέφωνο, καθώς και τη γλώσσα που επιθυμούν να διδαχθούν.\nΑναρτήθηκε από ΣΚΟΥΛΗΚΙ στις 9.9.13\nΟ ΡΟΤΑΡΙΑΝΟΣ ΟΜΙΛΟΣ ΠΕΙΡΑΙΑΣ – ΑΝΑΤΟΛΗ (ΚΑΣΤΕΛΑ)Τίμησε την 28η Οκτωβρίου και Βράβευσε τη Σχολή Ναυτικών Δοκίμων\nΣε μία πρωτοφανή, σε συμμετοχή και λαμπρότητα, πανηγυρική συνεστίαση, που πραγματοποιήθηκε τη Δευτέρα 29 Οκτωβρίου στο Ναυτικό Όμιλο Ελλ...\nΡΟΤΑΡΙΑΝΟΣ ΟΜΙΛΟΣ ΠΕΙΡΑΙΑΣ – ΑΝΑΤΟΛΗ (ΚΑΣΤΕΛΛΑ)\nΤη Δευτέρα 17 Σεπτεμβρίου 2012 στο εστιατόριο «ΑΓΛΑΜΑΙΡ» και σε ιδιαίτερα πανηγυρικό κλίμα, τα μέλη του Ροταριανού Ομίλου Πειραιάς – Αν...\nΠού θα βρέξει την Παρασκευή - Η πρόγνωση του καιρού 20/4/2018\n«Κάνει καταπληκτικό σeξ», λέει ένας 19χρονος που παντρεύτηκε γυναίκα 72 ετών (Photos & Video )\nΤα σενάρια για το οικόπεδο ΧΡΩΠΕΙ του ομίλου Χαραγκιώνη


Μιχάλης Κατρίνης: «Το ανέμελο weekend μιας αλαζονικής διακυβέρνησης» – Κίνημα Αλλαγής\nΜιχάλης Κατρίνης: «Το ανέμελο weekend μιας αλαζονικής διακυβέρνησης»\nΜιχάλης Κατρίνης: «Το ανέμελο weekend μιας αλαζονικής διακυβέρνησης»2021-02-092021-02-09https://kinimaallagis.gr/gggg/uploads/2022/06/logo-pasok-kinal-white-web-1-1.pngΚίνημα Αλλαγήςhttps://kinimaallagis.gr/gggg/uploads/2021/02/07887662.jpg200px200px\nΆρθρο του Μιχάλη Κατρίνη, Κοινοβουλευτικού Εκπροσώπου του Κινήματος Αλλαγής, στην εφημερίδα «Τα Νέα»:\nΤο τελευταίο 48ωρο αποτέλεσε τη μικρογραφία ολόκληρης της πορείας της κυβέρνησης. Μέσα σε δυο ημέρες ξεδιπλώθηκαν γεγονότα ανικανότητας, αντιφατικές δηλώσεις και επικοινωνιακός τακτικισμός.\nΑνακοινώσεις νέων, σκληρών μέτρων με άμεση ισχύ, πριν καν τυπωθεί το ΦΕΚ. Ανάκληση των μέτρων την ίδια ημέρα, προκαλώντας σύγχυση στην αγορά και τους πολίτες. Εν τέλει, παραδοχή από τον υπουργό Ανάπτυξης ότι η απαγόρευση κυκλοφορίας από τις 6 είχε τελικά το αντίθετο αποτέλεσμα, γιατί προκάλεσε συνωστισμό και ουρές, κυρίως στα super market.\nΚατά την επίσκεψη του πρωθυπουργού στην Ικαρία παρακολουθούμε-στα social media του πρωθυπουργού και των στελεχών της κυβέρνησης-φωτογραφίες και βίντεο με ειδυλλιακά τοπία, πανηγυρίζοντες οπαδούς με βεγγαλικά, συνωστισμένους πολίτες και «συνοδούς» που εμφανώς παραβιάζουν τα μέτρα. Έχει πολύ μεγάλη σημασία ο χρονισμός της συγκεκριμένης ενέργειας, διότι συμπίπτει με την ανακοίνωση των «σκληρών» μέτρων και της νέας «θυσίας» που ζητείται από τους πολίτες. Τα μέτρα παραβιάζουν και κάτοικοι του νησιού που διαμαρτύρονται, λίγα μέτρα μακριά… για όσους το πρόσεξαν.\nΣτη συνέχεια, έχουμε το περίφημο γεύμα του πρωθυπουργού και της συνοδείας του. Η κυβέρνηση ακόμα δεν έχει απαντήσει αν τηρήθηκαν οι κανόνες-βάσει του τελευταίου ΦΕΚ- στη συγκεκριμένη εκδήλωση. Η ερώτηση είναι πάρα πολύ σοβαρή, διότι αν δεν τηρήθηκαν, θα πρέπει τουλάχιστον να επιβληθούν τα προβλεπόμενα από το νόμο πρόστιμα. Αν όχι, τότε θεωρητικά, ο καθένας από εμάς έχει το δικαίωμα να φιλοξενήσει γεύμα είκοσι (!!) και πλέον ανθρώπων στο μπαλκόνι του σπιτιού του.\nΣημαντικότερος, όμως, είναι ο πολιτικός συμβολισμός. Ο επικεφαλής της Ελληνικής κυβέρνησης παραβιάζει ‘’άθελά’’ του τους κανόνες που ο ίδιος έχει θεσπίσει και απαιτεί από τους πολίτες να ακολουθούν πιστά, κάτι που ο ίδιος τονίζει συχνά στις δημόσιες παρεμβάσεις του.\nΣτη συνέχεια, ο επικοινωνιακός μηχανισμός της Νέας Δημοκρατίας αναπτύσσει τη στρατηγική του σε τρεις άξονες: Αρχικά, ‘’υποβάθμιση και δικαιολόγηση του συμβάντος’’, μετά ‘’αθώο λάθος και καλωσόρισμα της εποικοδομητικής κριτικής’’, και τέλος, η αγαπημένη τακτική της ‘’επίθεσης’’.\nΈνα πραγματικό ρεσιτάλ αντιστροφής της κατάστασης, σε κανάλια και social media, κατηγορώντας κυριολεκτικά τους πάντες για υποκίνηση διαμαρτυριών, συμμετοχή σε συλλαλητήρια, παραβίαση των μέτρων και κάθε πιθανό και απίθανο επιχείρημα, για να καταλήξουν στο συμπέρασμα «δεν δικαιούστε να μιλάτε»!\nΠοιος όμως δεν δικαιούται; Γιατί η Ελλάδα δεν είναι ο ΣΥΡΙΖΑ. Δέκα εκατομμύρια Έλληνες δεν παραβίασαν τα μέτρα και δεν συμμετείχαν σε πορείες. Χιλιάδες επιχειρηματίες έχουν κλειστές επιχειρήσεις ή υπολειτουργούν, υπακούοντας τους νόμους, ακόμα και αν οδηγούνται στην χρεοκοπία. Εκατομμύρια πολίτες της χώρας είναι κλεισμένοι στα σπίτια τους, υποφέροντας προσωπικά και οικονομικά.\nΗ πολιτική στάση εν μέσω πανδημίας δεν είναι διαγωνισμός ανηθικότητας και έλλειψης ενσυναίσθησης μεταξύ Νέας Δημοκρατίας και ΣΥΡΙΖΑ. Δεν είναι προεκλογικός αγώνας μεταξύ δυο αντιπάλων, παρόμοιας ανευθυνότητας και ανικανότητας. Είναι η ορθολογική διαχείριση της μεγαλύτερης κρίσης στη σύγχρονη ιστορία μας και απαιτεί το μέγιστο βαθμό σοβαρότητας και υπευθυνότητας. Γιατί η πανδημία θα αλλάξει ραγδαία τις ζωές πολλών συμπολιτών μας και η ορθολογική διαχείριση θα μετριάσει τις αναπόφευκτες συνέπειες. Παρ’ όλη, όμως, την κρισιμότητα της κατάστασης, η κυβέρνηση-δυστυχώς-δρα και αντιδρά ως αντιπολίτευση!\nΣε οποιοδήποτε πολιτισμένο κράτος, μια τέτοια πράξη θα οδηγούσε άμεσα σε δημόσια συγνώμη και ανάληψη ευθύνης. Στην Ελλάδα όμως του πολιτικού ανορθολογισμού και της επικοινωνιακής παράνοιας, για όλα φταίει το ΠΑΣΟΚ…\nZέφη Δημαδάμα: «Το Δημόσιο Πανεπιστήμιο και οι εμμονές της κυβέρνησης ΝΔ»Άρθρα – Απόψεις\nΧρήστος Πρωτόπαπας: «Δεν θα αναβαθμίσουμε τα Πανεπιστήμιά μας με την ράβδο και τους αποκλεισμούς»Άρθρα – Απόψεις


Η Samsung επιβεβαιώνει το Bixby voice assistant – Τελευταίες ειδήσεις\nΠρόθεση εξαγοράς του Ερρίκος Ντυνάν από το Ιατρικό Αθηνών\nΟ οδικός χάρτης του ΤΑΙΠΕΔ και τα επόμενα βήματα των ιδιωτικοποιήσεων\nMiFID II: Προκλήσεις και Κίνδυνοι\nΧαράτσι με επιπλέον φόρο – Οι απαιτήσεις του ΔΝΤ για το αφορολόγητο\n«Πονοκέφαλος» οι νέες αντικειμενικές – Ψάχνουν τους εκτιμητές\nΗ Samsung επιβεβαιώνει το Bixby voice assistant\nΤο Samsung Galaxy S8 αναμένεται να παρουσιαστεί μέσα στις επόμενες δύο εβδομάδες, ωστόσο αυτή τη στιγμή γνωρίζουμε πως η συσκευή θα φέρει ένα ειδικό πλήκτρο στο πλαϊνό τμήμα για πρόσβαση στον φωνητικό βοηθόBixby.\nΠλέον, φαίνεται πως το εν λόγω χαρακτηριστικό επιβεβαιώνεται με κάθε τρόπο, αφού το ιταλικό site της εταιρείας αναφέρει χαρακτηριστικά κάποιες λειτουργίες στο πλαίσιο των σημειώσεων για την ασφάλεια προσωπικών δεδομένων των χρηστών.\nΜε το Bixby, οι καταναλωτές θα μπορούν να "ελέγχουν όλες τις λειτουργίες του τηλεφώνου τους", όπως σημειώνεται χαρακτηριστικά, ενώ από τα όσα γράφονται εικάζουμε πως δεν θα αργήσει η ώρα που θα δούμε το νέο αυτό εργαλείο της Samsung να μεταφέρεται και στη σειρά Samsung Gear.\nΤο Bixby, όπως αναφέρει το capital tech, είναι το επόμενο βήμα από το S Voice, το οποίο υποστηρίζεται ακόμη σε όλες τις συσκευές Galaxy.\nΗ τεχνητή νοημοσύνη ετοιμάζεται να «κατακτήσει» τις τράπεζες\nΗ γαλλική Wiko αλλάζει το «παιχνίδι» στην κινητή τηλεφωνία\nAmazon: “Τυπογραφικό” το λάθος που προκάλεσε αναταραχή στο Ίντερνετ


Fitch: “Καμπανάκια” για το πακέτο παροχών | Οικονομία | ANT1 News\nΕιδήσεις /ΟικονομίαΔημοσίευση: 20 Μαΐου 2019 17:47\nFitch: “Καμπανάκια” για το πακέτο παροχών\nΟ οίκος αξιολόγησης εκτιμά πως τα μέτρα που ανακοινώθηκαν αυξάνουν την αβεβαιότητα για το μέλλον και θα δημιουργήσουν εντάσεις με τους πιστωτές.\nΌπως υπενθυμίζει, ο πρωθυπουργός Αλέξης Τσίπρας ανακοίνωσε την μείωση του ΦΠΑ σε σειρά προϊόντων, αύξηση συντάξεων και ένα σχήμα ρύθμισης δόσεων σε Εφορία και Ταμεία. Το πακέτο μέτρων υπολογίζεται σε 1,1 δις ευρώ το 2019 και 3,4 δις ευρώ το 2020.\nΕΝΟΤΗΤΕΣ οίκος αξιολόγησης Fitch, μείωση ΦΠΑ, 13η σύνταξη, παροχές\n“Άγριες Μέλισσες”: εκβιασμοί, αυτοδικίες και ανατροπές στα νέα επεισόδια (εικόνες)Σήμερα 19:05 | Life\nΚορονοϊός: Ο “χάρτης” με τα κρούσματα της Κυριακής - Αγωνία για την ΑττικήΣήμερα 18:53 | Υγεία - Περιβάλλον\nΚορονοϊός: 218 νέα κρούσματα στην ΕλλάδαΣήμερα 18:40 | Υγεία - Περιβάλλον\nΠίπα - Terminator πήρε δώρο ο ΣβαρτζενέγκερΣήμερα 18:30 | Life


Δεμένος χειροπόδαρα και άσχημα χτυπημένος στο πρόσωπο ο 74χρονος στα Πατήσια - Έγκλημα | News 24/7\nΑν και το κίνητρο και σε αυτή την περίπτωση φαίνεται να ήταν η ληστεία, υπάρχουν διαφορές σε σχέση με το πρώτο περιστατικό στην περιοχή και έτσι δεν φαίνεται να συσχετίζονται οι δύο περιπτώσεις\n23 Απριλίου 2021 10:42\nΔεμένος χειροπόδαρα και άσχημα χτυπημένος βρέθηκε νεκρός ο 74χρονος στο πάτωμα του διαμερίσματός του, χθες το μεσημέρι, σε πολυκατοικία, στα Πατήσια, επί της οδού Πατησίων 141.\nΟι δράστες του είχαν δέσει χέρια και πόδια με ύφασμα και τα χέρια επιπλέον με ένα καλώδιο, ενώ στο πρόσωπο είχε μώλωπες από χτυπήματα που είχε δεχτεί, πιθανόν για να αποκαλύψει που είχε τα χρήματά του, αφού ο χώρος ήταν έντονα ερευνημένος.\nΗ είσοδος δεν ήταν παραβιασμένη και ενδεχομένως οι δράστες να χρησιμοποίησαν κάποιο τέχνασμα για να τους ανοίξει το θύμα, σε αντίθεση με την περίπτωση του 90χρονου στην ίδια περιοχή, όπου εκεί υπήρξε παραβίαση.\nΣτην συγκεκριμένη περίπτωση, ίσως είχε ακουστεί στη γειτονιά ότι το συγκεκριμένο άτομο μπορεί να είχε χρήματα, αφού συνήθιζε να «παίζει» στο χρηματιστήριο, αν και οι Αρχές δεν πιστεύουν ότι κατείχε μεγάλα χρηματικά ποσά.\nΣτο παρελθόν είχε κατηγορηθεί γιατί νοίκιαζε έναν χώρο που είχε, σε κάποιους που το είχαν μετατρέψει σε παράνομο οίκο ανοχής, ωστόσο αυτό είχε συμβεί χρόνια πίσω και έτσι δεν προκύπτει άμεσος συσχετισμός.\nΗ νεκροψία-νεκροτομή αναμένεται για να διαπιστωθούν τα ακριβή αίτια θανάτου του, ενώ η έρευνα συνεχίζεται από τους άντρες του Τμήματος Εγκλημάτων κατά Ζωής με λήψη καταθέσεων από την γειτονιά και από άτομα που τον γνώριζαν, ενώ αναζητούνται και τυχόν βιντεοληπτικά υλικά.


Επιγραφές | "Τα πάντα ρει news"\nΤα πάντα ρεί news Ιανουαρίου 29, 2022 0 comment\nΑγώνες στο ιερό διοργανώνονταν από την Αμφικτυονία και πολλές πτυχές τους διασαφηνίζονται από τις αγωνιστικές επιγραφές. Το ιερό κάθε τέσσερα χρόνια απέστελλε τους θεωρούς, οι οποίοι μετέβαιναν στις ελληνικές πόλεις, προκειμένου ν\nα αναγγείλουν τους προσεχείς αγώνες. Σε κάθε πόλη γίνονταν δεκτοί από σεβαστά πρόσωπα, στα οποία το ιερό είχε αναγνωρίσει το προνόμιο να λειτουργούν ως πρέσβεις του στις πόλεις τους. Τα ονόματα αυτών των προσώπων, των θεαροδόκων ή θεαροδόχων, των αντιπροσώπων δηλαδή των Δελφών στις ελληνικές πόλεις που υποδέχονταν τους κήρυκες των Πυθικών Αγώνων, αναγράφηκαν κατά τα τέλη του 3ου αι. π.Χ. σε έναν κατάλογο με γεωγραφικά κριτήρια, ο οποίος στη συνέχεια ενημερωνόταν. Η σημασία του καταλόγου είναι μεγάλη, καθώς αποτελεί μαρτυρία όχι μόνο για την ακτινοβολία του ιερού στον ελληνόφωνο χώρο αλλά και για την ιστορική γεωγραφία, καθώς μνημονεύονται εθνικά, ονόματα δηλαδή πόλεων ή πολιτικών κοινοτήτων, άγνωστα από άλλες πηγές (Μ.Δ. 8876, εικ. 12).\nΜία από τις πιο ενδιαφέρουσες μαρτυρίες είναι η επιγραφή για έναν κοσμοπολίτη μουσικό. Το όνομά του δυστυχώς διαβάζεται μόνο αποσπασματικά, Μ. Αὐρήλιος Ο – – -. Φέρει το ρωμαϊκό όνομα γένους των Aurelii, το οποίο διαδόθηκε στις ελληνόγλωσσες επαρχίες μετά την εκχώρηση της ρωμαϊκής πολιτείας με την Constitutio Antoniana το 212 μ.Χ., γεγονός που επιτρέπει την υπόθεση ότι ο μουσικός μας έζησε μάλλον στις αρχές του 3ου αι. μ.Χ. Καταγόταν από την Άγκυρα και νίκησε στον αγώνα των Πυθίων ως πυθαύλης, δηλαδή ως ερμηνευτής αυλού του πύθιου μέλους που συνόδευε την αναπαράσταση της μάχης ανάμεσα στον Απόλλωνα και τον Πύθωνα. Η πόλη του, προκειμένου να τον τιμήσει, έστησε το άγαλμά του και στη βάση χάραξε τις επιτυχίες του. Συγκεκριμένα, στην επίστεψη αναγράφηκαν τα ονόματα των πόλεων που του χορήγησαν την πολιτεία, το δικαίωμα δηλαδή να εγγραφεί στους καταλόγους πολιτών της πόλης, δικαίωμα το οποίο κάποιες φορές συνοδεύεται με το αξίωμα του βουλευτή. Σύμφωνα με την επιγραφή, ο μουσικός ήταν πολίτης της Σμύρνης, της Εφέσου, της Αθήνας, της Νίκαιας, της Λακεδαίμονας, της Προύσας, του Βρινδησίου, της Περγάμου, της Κορίνθου, των Θεσπιών, του Άργους, της Λαοδίκειας και της Ταρσού. Στον κορμό της βάσης στεφάνια (αποδίδονται ως απλές, ρηχές κυκλικές κοιλότητες) αντιστοιχούν σε περίπου σαράντα πέντε νίκες που κέρδισε σε αγώνες από τη Ρώμη έως την Κιλικία (Μ.Δ. 1274 + 1194).


Ο γερμανικός κολοσσός πίσω από τη μεγαλύτερη εξαγορά ελληνικής startup\nΠοια είναι η Delivery Hero που εξαγόρασε την ελληνική startup InstaShop για το ποσό ρεκόρ των 360 εκατ. δολαρίων.\nTάσος Ζάχος, Εditor in Chief Fortune Greece\nPROFILES 29/08/2020 21:24\nPROFILES 24/08/2020 16:00\nΈλον Μασκ: Έτσι ξοδεύει την περιουσία του ο τέταρτος πλουσιότερος άνθρωπος του κόσμου\nBUSINESS STORIES 22/08/2020 19:00\nΕΠΙΧΕΙΡΗΣΕΙΣ 31/08/2020 09:03\nΚΟΣΜΟΣ 27/08/2020 11:00\nΟι δέκα σημαντικότεροι ηγέτες που «έσπασαν» την καραντίνα\nΚΟΣΜΟΣ 26/08/2020 11:00


«Ο τυχαίος θάνατος ενός αναρχικού» στο θέατρο Γκλόρια - Θέατρο - Χορός - κλασσικό έργο - elculture.gr\nΜε αφορμή το έργο του Ντάριο Φο, η παράσταση ακολουθεί τα χνάρια ενός αρχετυπικού γελωτοποιού\n19 Νοεμβρίου 2021 - 27 Φεβρουαρίου 2022\nΜέσα από μια έξυπνη και επίκαιρη κωμωδία, η εξουσία ξεγυμνώνεται και παρουσιάζονται τα «αδιάσειστα» στοιχεία που χρησιμοποιούνται για την ενοχοποίηση κάποιου. Ένα ανοιχτό παράθυρο στον έκτο όροφο μπορεί να αποτελέσει λύση όταν η ψυχραιμία χάνεται και ο θάνατος θα αρχειοθετηθεί απλώς ως «τυχαίος».\nΣτην παράστασή, το έργο, η πλοκή και η ανατρεπτική ματιά του συγγραφέα είναι η βάση για να σχολιάσουμε με χιούμορ την δική μας πραγματικότητα ακολουθώντας και την άποψη του Ντάριο Φο:\n”Τον τυχαίο θάνατο ενός Αναρχικού”»\ntags / Θέατρο - Χορός / κλασσικό έργο / Γιάννης Κακλέας / Θέατρο Γκλόρια / Ντάριο Φο / Ο τυχαίος θάνατος ενός αναρχικού / Πάνος Βλάχος / Φοίβος Ριμένας / Θεατρικές Παραστάσεις 2021 / Χορευτικές Παραστάσεις 2021 / Πρόγραμμα Θεατρικών και Χορευτικών Παραστάσεων 2020 σε Αθήνα και Θεσσαλονίκη


Ν. Κοτζιάς: Στις Πρέσπες δείξαμε ότι ουδείς μπορεί να βάλει τον άλλ...\nΠέμπτη, 21-Ιουν-2018 13:38\nΝ. Κοτζιάς: Στις Πρέσπες δείξαμε ότι ουδείς μπορεί να βάλει τον άλλο στη γωνία\nΙδιαίτερη αναφορά στην ομιλία του έκανε ο υπουργός στο θέμα της συμφωνίας μεταξύ Ελλάδας και πΓΔΜ, τονίζοντας: "Στις Πρέσπες καταλήξαμε σε έναν συμβιβασμό και δείξαμε ότι ουδείς μπορεί να βάλει τον άλλο στη γωνία". Ο κ. Κοτζιάς ευχήθηκε επικύρωση της συμφωνίας, σημειώνοντας πως "η αντίθεση που υπάρχει είναι ανάμεσα στις δυνάμεις που θέλουν να βρεθεί λύση και ανάμεσα σε δυνάμεις της αδράνειας που βολεύονται από τη μη λύση".\nΟ κ. Κοτζιάς αναφέρθηκε και στο Παλαιστινιακό. Θα είναι κέρδος για όλους η αναγνώριση του κράτους, είπε, και χαρακτήρισε το θέμα της Συρίας ως "το μεγαλύτερο πρόβλημα της περιοχής".\nΤόνισε πως πρέπει όλοι να εμποδίσουν τους πολέμους που διεξάγονται στη Συρία, πόλεμοι που "έχουν φτάσει να διεξάγονται δια αντιπροσώπων", επισημαίνοντας την ανάγκη να υπάρξει πιο ενεργή παρέμβαση της Ευρωπαϊκής Ένωσης.\nΑναφερόμενος, τέλος, στη Διάσκεψη της Ρόδου, που πραγματοποιείται για τρίτη χρονιά στο νησί, ο κ. Κοτζιάς σημείωσε ότι "το... πνεύμα της Ρόδου είναι σημαντικό και μπορεί να συμβάλει ουσιαστικά στη συνεργασία και την ασφάλεια των λαών της νοτιοανατολικής Μεσογείου".


GRAND Magazine - Cine News\nΤελευταία νέα από το χώρο του Hollywood...\nΟ Sean Penn θα υποδυθεί τον ρόλο ενός μεγάλου αρχιμαφιόζου στο Los Angeles του 1949 όπου όλοι οι πολιτικοί και όλες οι αρχές τον φοβούνται και βρίσκονται κάτω από την επιρροή του στην ταινία The Gangster Squad. Εκεί θα έρθει αντιμέτωπος με μια ομάδα αδιάφθορων αστυνομικών που θα προσπαθήσουν να τον σταματήσουν με επικεφαλής τους Josh Brolin και Ryan Gosling. Το κάστ συμπληρώνεται από τους Emma Stone, Nick Nolte, Robert Patrick, Michael Pena, Gioavanni Ribisi και Anthony Mackie. Την σκηνοθεσία έχει αναλάβει ο Ruben Fleischer που μας έχει δώσει το Zombieland και το επερχόμενο "30 minutes or less". Η ταινία προβλέπεται να φτάσει στις αίθουσες τον Οκτώβριο του 2012\nΟ Robert Duvall μετά από τις «Μέρες Κεραυνού» θα συνεργαστεί ξανά με τον Tom Cruise στην νέα ταινία "One shot" μια αστυνομική περιπέτεια όπου ο τελευταίος υποδύεται έναν ερευνητή της υπόθεσης ενός ελεύθερου σκοπευτή που ευθύνεται για τον φόνο 5 ανθρώπων. O Robert Duvall θα έχει ένα σύντομο ρόλο-κλειδί στην υπόθεση. Το σενάριο είναι του Christopher McQuarrie (Συνήθεις Υπόπτοι, Ο τουρίστας, Βαλκυρία) που έχει αναλάβει και την σκηνοθεσία.\nΗ Universal δημοσίευσε την αφίσα από την αναμενόμενη ταινία κινουμένων σχεδίων "The Lorax" βασισμένη στο ομώνυμο βιβλίο του Dr Seuss (How the Grinch Stole Christmas - Ο κατεργάρης των Χριστουγέννων). Από τους δημιουργούς του Despicable Me- Εγώ ο απαισιότατος και με τους Zack Efron Danny De Vito και Ed Helms να δανείζουν τις φωνές τους, η Universal προσπαθεί εδώ να εδραιωθεί και στην κατηγορία του animation με την δεύτερη ταινία της. Ένα αγόρι ψάχνει τον τρόπο με τον οποίο θα κερδίσει το ενδιαφέρον του κοριτσιού των ονείρων του. Για να το πετύχει αυτό θα πρέπει να ανακαλύψει την ιστορία του Lorax ενός γκρινιάρικου πλάσματος που μάχεται για να προστατέψει τον δικό του κόσμο. Την ταινία θα την δούμε το ερχόμενο Πάσχα.\nO Robert Zemeckis (Φόρεστ Γκάμπ, Ο Ναυαγός) μετά από μια δεκαετία στον χώρο των κινουμένων σχεδίων (Polar Express, Beowulf, A Christmas Carol), επιστρέφει στις ταινίες με ηθοποιούς με το Flight. Ένα δράμα με τους Denzel Washington, John Goodman, Kelly Reilly, Don Cheadle, Bruce Greenwood και Brian Geraghty. Ο Γουίπ (Denzel Washington) πιλότος εμπορικών αεροπλάνων αντιμετωπίζει ένα σοβαρό τεχνικό πρόβλημα αλλά τελικά καταφέρνει να σώσει με ηρωικό τρόπο τις ζωές 98 επιβατών από τους 106 που επέβαιναν σε αυτό. Και ενώ ο κόσμος θέλει να τον ανακηρύξει ήρωα, υπάρχουν υπόνοιες για την περίεργη συμπεριφορά του μια νύχτα πριν την μοιραία πτήση.\nΤα αδέλφια Andy & Lana Wachowski (Matrix) αναλαμβάνουν από κοινού την σκηνοθεσία με τον Tom Tykwer (Το άρωμα: Η ιστορία ενός δολοφόνου, Τρέξε Λόλα Τρέξε, Παράδεισος) στo φιλόδοξo έπος επιστημονικής φαντασίας ονόματι Cloud Atlas. Βασισμένο στη νουβέλα του David Mitchell, το οποίο αποτελείται από έξι ιστορίες που εκτυλίσσονται σε διαφορετικό χρόνο και τόπο αλλά με κάποιο περίπλοκο τρόπο συνδέονται μεταξύ τους Το καστ περιλαμβάνει τους Tom Hanks, Hugh Grant, Halle Berry, Hugo Weaving, Ben Whisaw, Susan Saranton και Jim Broadbent.\nΗ Warner έχει στα σκαριά την επική μεταφορά της ζωής του Μωυσή. Λέγεται μάλιστα πως στην καρέκλα του σκηνοθέτη θα καθίσει ο Steven Spielberg. Η ταινία έχει προσωρινό τίτλο Gods and Kings. Να σημειωθεί ότι το Hollywood τελευταία φορά που ασχολήθηκε με την ζωή του Μωυσή ήταν το 1956 με την κλασσική πλέον ταινία του Cecil B. DeMille «Δέκα εντολές».\nΕνας σκηνοθέτης για μια θέση στην ζώνη του λυκόφωτος. Η Warner Bros. που επιθυμεί να ανανεώσει το ενδιαφέρον του κοινού για την γνωστή ταινία και τηλεοπτική σειρά σχεδιάζει ένα νέο κεφάλαιο στη φιλμογραφία της. Ενώ η ταινία του 1983 είχε 4 μέρη, σκηνοθετημένα το καθένα από διαφορετικό σκηνοθέτη (Steven Spielberg, John Landis, Joe Dante and George Miller), αυτή τη φορά η ιστορία θα είναι μια και θα σκηνοθετηθεί από έναν σκηνοθέτη. Προς το παρόν ο Christopher Nolan (Inception, Dark Knight) φαίνεται να προηγείται στην κούρσα των Michael Bay (Transformers) Alfonso Cuaron (Children of Men) και Rupert Wyatt (Rise of the planet of the apes). Απομένει μόνο να δούμε σε ποιόν θα πέσει ο κλήρος. Συμπαραγωγός της ταινίας θα είναι ο Leonardo Di Caprio μέσω της δικής του εταιρείας παραγωγής Appian Way.\nΤέλος, το αμερικάνικο remake του Old Boy θα σκηνοθετήσει ο Spike Lee με πρωταγωνιστές τους Josh Brolin και Rooney Mara (The girl with the dragon tattoo του Fincher).\nOscars 2019: Προβλέψεις πάνω σε κινούμενη άμμο\nΛίγο πριν τη μεγάλη βραδιά ένα είναι βέβαιο: δεν υπάρχουν ευνοούμενες (ταινίες)\nΤο 59ο Φεστιβάλ Κινηματογράφου Θεσσαλονίκης έρχεται πιο δυναμικό και ακμαίο από ποτέ!\nΛίγες μέρες ακόμη για το μεγαλύτερο Ελληνικό Κινηματογραφικό Γεγονός και ανακοινώθηκαν ήδη οι ταινίες έναρξης και λήξης\n© Copyright 2010-2021, GRAND Magazine Όροι και προϋποθέσεις πρόσβασης/χρήσης Page generated in 0.0823 seconds by CRYSTALWEB nGine


Χώρισε ο Αλέξης Παππάς - Τον κατακεραυνώνει η Alessia Demetz | People & Style Ειδήσεις\nΓΡΑΦΕΙ: THETOC TEAM published 14 Ιουν. 21 (15:55)\nΑλέξης Παππάς και Alessia Demetz δεν συνεχίζουν μαζί τον δρόμο τους όπως επιβεβαίωσε η ίδια μιλώντας στο Πρω1νό το ΑΝΤ1.\nΗ σχέση τους είναι η αλήθεια πως ήταν ιδιαίτερη, αφού ήταν εξ ολοκλήρου εξ αποστάσεως\nΗ γνωριμία και η σχέση τους είχε ξεκινήσει πριν ο Αλέξης Παππάς μπει στο Survivor, ωστόσο οι δυο τους δεν είχαν μέχρι τότε βγει κανονικό ραντεβού, αφού η γνωριμία τους ήταν τυχαία και πολύ ξαφνική.\n"Γνωριστήκαμε στις σκάλες ενός Mall στο Μονακό. Είχα πάει ένα ταξίδι με έναν φίλο. Στις σκάλες του Mall. Εγώ πήγαινα πάνω, αυτή κάτω. Την κοίταξα και έτρεξα πίσω της. Αφήνω κάτω τις σακούλες και στα 100 μέτρατην σταμάτησα. Της είπα ότι έχει πολύ ωραία μάτια και δεν πίστευα ότι θα μπορούσα να βρω… Έρχομαι σε δύσκολη θέση. Της είπα ότι ήταν πολύ όμορφη. Την επόμενη μέρα θα έφευγα και κρατήσαμε μια επαφή για όσο ήμουν στην Αθήνα τηλεφωνικά. Ο κορονοϊός και τα ταξίδια στην Κύπρο δεν μου έδωσαν την ευκαιρία να πάω στο Μονακό. Περίμενα να εξελιχθούν τα πράγματα και τελικά πήγα στο Survivor. Ερωτευτήκαμε στο Skype.\nΠρώτη φορά που βρεθήκαμε ήταν τώρα στο Ντουμπάι. Ήταν πιο ωραία από ότι περίμενα. Είχα μεγάλη ανασφάλεια, αλλά άξιζε τον κόπο. Είχαμε πει ότι 25 Μαρτίου θα παντρευτούμε για πλάκα πάνω στις συζητήσεις. Σε λίγες μέρες θα είναι το επόμενο ραντεβού. Η έδρα της είναι στο Μονακό, γνωρίζει όμως ότι η Ελλάδα είναι το σπίτι μου, έχουμε συζητήσει διάφορα και δεν χρειάζεται να οριοθετήσουμε το τι πως και γιατί. Θέλω να υπάρχει μέλλον", είχε αποκαλύψει ο Αλέξης Παππάς.\nΩστόσο το ζευγάρι δεν είναι πια μαζί και μάλιστα η Alessia διέγραψε και την κοινή τους φωτογραφία από τα social media.\nΗ ίδια μιλώντας το πρωί της Δευτέρας στο Πρω1νό επιβεβαίωσε το χωρισμό της με τον Αλέξη Παππά και σύμφωνα με το fay's book.gr, λέγοντας πως είχαν διαφορετικές προσδοκίες. "Είμαστε ερωτευμένοι ο ένας με τον άλλο, αλλά είχαμε διαφορετικές επιθυμίες. Ήταν κοινή απόφαση. Είχαμε κάποιες παρεξηγήσεις και ο τρόπος που αντέδρασε δεν ήταν αυτός που θα ήθελα από τον σύντροφό της ζωής μου. Για αυτό και διέγραψα τη φωτογραφία από το instagram.\nΟ τρόπος με τον οποίο έχω μεγαλώσει έχω έναν συγκεκριμένο ηθικό τρόπο να βλέπω τα πράγματα και όταν λέμε το "σ’ αγαπώ” έχει άλλη σημασία.\nΟ Αλέξης λέει άλλα και κάνει άλλα. Πρέπει να υπάρχει συνέπεια λόγων και πράξεων. Δεν ξέρω τις προθέσεις του (σε σχέση με το Bachelor). Έχει δικαίωμα να κάνει ό,τι θέλει με τη ζωή του. Δεν παίζεις με τα συναισθήματα των άλλων. Όταν αγαπάς κάποιον δεν είναι έτσι", ανέφερε η Alessia Demetz.\nΕΙΧΑΝ ΜΕΤΑΚΟΜΙΣΕΙ ΣΤΟ ΙΔΙΟ ΣΠΙΤΙ 15&nbspΙουλ&nbsp2021 |&nbsp14:50


ΚΑΡΦΩΤΙΚΟ: Δικαίωση Ιμβρίας, καταδίκη της Τουρκίας\nΜία ακόμη καταδίκη της Τουρκίας από το Ευρωπαϊκό Δικαστήριο Ανθρωπίνων Δικαιωμάτων (ΕΔΑΔ) με αφορμή την προσφυγή Ιμβρίας ιδιοκτήτριας ακινήτου εμπνέει αισιοδοξία στους Ιμβρίους.\nΟ Σύλλογος Ιμβρίων με ανακοίνωσή του...\n... συγχαίρει τον καθηγητή Γιάννη Κτιστάκι, τον δικηγόρο Πειραιά και επί σειράν ετών πρόεδρο του συλλόγου Πάρι Ασανάκη, όπως και τον δικηγόρο Κωνσταντινούπολης Ερχάν Πεχτσέ, για την αίσια έκβαση της υπόθεσης.\nΗ προσφεύγουσα Α. Δημοπούλου έχει κληρονομήσει ακίνητο στον Αγιο Κήρυκο, που κατά την κατάρτιση του κτηματολογίου καταχωρίστηκε υπέρ του τουρκικού δημοσίου, κατά του οποίου κινήθηκε δικαστικά. Μετά, όμως, η τουρκική νομοθεσία τροποποιήθηκε σχετικά με περιοχές «πολιτιστικού ή φυσικού κάλλους», αποκτώντας μάλιστα αναδρομική ισχύ. Ως αποτέλεσμα αυτού, το τοπικό δικαστήριο απέρριψε την αγωγή Δημοπούλου, όπως και τη μετέπειτα έφεσή της.\nΤην προηγούμενη εβδομάδα, το ΕΔΑΔ, ύστερα από 14 χρόνια, απεφάνθη πως η Τουρκία παραβίασε το θεμελιώδες δικαίωμά της σε δίκαιη δίκη και της επιδίκασε αποζημίωση λόγω ηθικής βλάβης, χορηγώντας της το δικαίωμα να επανεκκινήσει τη διαδικασία ενώπιον των τουρκικών δικαστηρίων.\n«Η κατάρτιση του κτηματολογίου της Ιμβρου ξεκίνησε το 1994», «ένας μεγάλος αριθμός ακινήτων “πέρασαν” μέσω απαλλοτριώσεων στο τουρκικό δημόσιο». Αλλες περιουσίες ιδιωτών, που απουσίαζαν επί μακρόν από το νησί, εμφανίστηκαν ότι είχαν ήδη πουληθεί σε Τούρκους. «Επρόκειτο για την επιχείρηση “πιράνχας”, στα τέλη της δεκαετίας του ’90, για την οποία υπήρξαν και πολλές φυλακίσεις εμπλεκομένων».\nΑλλοι κληρονόμοι κλήθηκαν να καταβάλουν κάποιο αντίτιμο στα βακούφια, από τα οποία υπενοικίαζαν εκτάσεις πολλοί κάτοικοι επί Οθωμανικής Αυτοκρατορίας. Ετερο εμπόδιο ήταν η απουσία τίτλων ιδιοκτησίας. «Από το 1923 και μέχρι τον εποικισμό δεν υπήρχαν εκπρόσωποι των τουρκικών αρχών στο νησί, οπότε τα συμβόλαια συντάσσονταν ενώπιον μαρτύρων στα ελληνικά, με τουρκικό χαρτόσημο, αλλά χωρίς να μεταγράφονται σε κάποια υπηρεσία».\nΟσα δε είχαν συνταχθεί επί Οθωμανικής Αυτοκρατορίας, ήταν γραμμένα στην αραβική, για την οποία δεν υπήρχε μεταφραστής έως το 2008 στο νησί. «Η νομοθεσία του 2004 για την προστασία περιοχών πολιτιστικού ή φυσικού κάλλους προέβλεπε ότι δεν μπορούσε κανείς να διεκδικήσει περιουσία μέσω χρησικτησίας, αλλά μόνον με γραπτό τίτλο, “δένοντας” τα χέρια πολλών ιδιοκτητών».\nΕνδεικτικά, ως περιοχές εξαιρετικού κάλλους αναγνωρίστηκαν το 70% της Ιμβρου, πολλές εκτάσεις στη ΝΑ Τουρκία και περιοχές όπου είχε ζήσει η αρμενική μειονότητα. «Ηταν, ίσως, ένα τελευταίο μέσο δήμευσης», καταλήγει ο κ. Ασανάκης, εκφράζοντας την πεποίθηση ότι η απόφαση του ΕΔΑΔ ανοίγει τον δρόμο σε πολλούς Ιμβρίους προκειμένου να επιλύσουν εκκρεμότητες δεκαετιών.


Κλείστε τα βιβλία, διαγώνισμα στο σλάλομ | Η ΚΑΘΗΜΕΡΙΝΗ\nΚλείστε τα βιβλία, διαγώνισμα στο σλάλομ\n18.01.2014 • 13:11 18.01.2014 • 13:11\nΗμουν 12 ετών, αλλά το θυμάμαι σαν τώρα. Περασμένα μεσάνυχτα το τηλέφωνο χτύπησε, η μάνα μου το σήκωσε και ο 17χρονος αδερφός μου, που μόλις είχε φύγει στην Αμερική για σπουδές, ήταν πολύ ταραγμένος. Της είπε ότι, στο πρώτο κρίσιμο τεστ Μαθηματικών του πανεπιστημίου του, έγραψε άθλια κι ανησυχούσε πολύ για το τι θα επακολουθούσε. Μόλις έκλεισε, οι γονείς μου τα έβαψαν μαύρα και άρχισαν να αναρωτιούνται αν άφησαν τον «μεγάλο» τους γιο να φύγει «απροστάτευτος» για μια τόσο ανταγωνιστική χώρα. «Στα έλεγα εγώ ότι ήταν λάθος. Το παιδί δεν θα τα βγάλει πέρα, και είναι τόσο άδικο γιατί οι συμμαθητές του είναι Αμερικανοί, μιλούν τη γλώσσα και είναι καλύτερα προετοιμασμένοι. Να τον πάρεις τηλέφωνο και να γυρίσει αμέσως στην Ελλάδα», είπε η πάντα πιο «ψύχραιμη» μάνα μου…\nΘα είχα μάλλον ξεχάσει το περιστατικό, αν δύο ημέρες αργότερα δεν ακολουθούσε και δεύτερο τηλεφώνημα από τον αδερφό μου. Τούτη τη φορά ήταν ενθουσιασμένος. «Μάνα, έγραψα όντως μέτρια, αλλά οι περισσότεροι πολύ χειρότερα από μένα. Να φανταστείς, από τους 300 που διαγωνιστήκαμε, τα γραπτό μου ήταν στα 20 καλύτερα του τμήματος και πήρα Α+. Διότι το σύστημα εδώ δεν λειτουργεί όπως στην Ελλάδα. Η βάση της βαθμολογίας διαμορφώνεται από τον μέσο όρο της επίδοσης όλων των φοιτητών και προκύπτει μια κατάταξη από τους καλύτερους στους χειρότερους, οι οποίοι βέβαια κόβονται αν δεν περάσουν την κυμαινόμενη αυτή βάση». Ο αδερφός μου έκλεισε περιχαρής το τηλέφωνο, λέγοντας ότι ήταν πιθανό να μπει ακόμη και στην τιμητική ομάδα που εκπροσωπεί το πανεπιστήμιό του στην αξιολόγησή του με άλλα ιδρύματα!\nΔεν ξέρω αν η μάνα μου κατάλαβε τα πάντα, σημασία άλλωστε είχε το χαμόγελο του γιου της. Θυμήθηκα όμως τη συγκεκριμένη ιστορία (που δεν διεκδικεί την… πυρίτιδα για όσους έχουν σπουδάσει στο εξωτερικό), διαβάζοντας τα αποτελέσματα της τακτικής έρευνας που πραγματοποιεί ο ΟΟΣΑ σε 510.000 μαθητές σε όλο τον κόσμο. Οι Ελληνες μαθητές στα Μαθηματικά, τις Φυσικές Επιστήμες και την Ανάγνωση κατετάγησαν στην 4η χειρότερη θέση συγκριτικά με τους 31 εταίρους της Ευρώπης και στην 42η θέση σε σύνολο 65 χωρών. Φευ, μάλιστα, απεδείχθη ότι δεν φταίει το Μνημόνιο και η κρίση, καθώς οι επιδόσεις των 16χρονων Ελλήνων βαίνουν χειρότερες εδώ και μία εικοσαετία! Ποια ήταν η αντίδραση του υπουργείου Παιδείας, επίσης θα το μάθατε. Υστερα από τον συναγερμό που προκάλεσαν τα απελπιστικά αυτά στοιχεία, οι ιθύνοντες συσκέφθηκαν και ανακοίνωσαν ακαριαία ότι μελετούν τη λύση μιας «λευκής εβδομάδας» σχολικών διακοπών. Θα σκέφτηκαν προφανώς ότι ο καθαρός αέρας στο χιόνι είναι ιδανικός για να ανασυνταχθούν οι μαθητές και να εμπεδώσουν τις μαθηματικές ασκήσεις στις οποίες απέτυχαν, βελτιώνοντας παράλληλα και τις επιδόσεις τους στην ανάγνωση (διαβάζοντας τα μενού στις ταβέρνες με τα κοψίδια).\nΔιεκτραγωδώ εσκεμμένα «τη λευκή εβδομάδα» όχι γιατί διαφωνώ ότι θα μπορούσε η Πολιτεία να μειώσει π.χ. τις αναίτιες θρησκευτικές αργίες και να δημιουργήσει στη θέση τους μία εβδομάδα χειμωνιάτικης ανάπαυσης. Αλλά γιατί το παράδειγμα της «λευκής εβδομάδας» επιβεβαιώνει το πλήρες έλλειμμα σχεδιασμού και -κυρίως- προτεραιοτήτων εκ μέρους των ιθυνόντων. Θα το πω και διαφορετικά μήπως δεν το έχει καταλάβει ο κ. Κ. Αρβανιτόπουλος. Οταν η πολιτική σου ευθύνη αφορά τον καθοριστικό χώρο της παιδείας και αποδεικνύεται βάσει διεθνών, αδιάβλητων στοιχείων ότι οι μαθητές «σου» είναι από τους χειρότερους στον κόσμο, η πρώτη άμεση και αυτονόητη αντίδρασή σου θα ήταν π.χ. να καθιερώσεις «δεκαπενθήμερα εντατικών Μαθηματικών και Φυσικής» και όχι να σκέφτεσαι πώς θα ενισχύσεις τους ξενοδόχους και τις ταβέρνες στέλλοντας τα στουρνάρια σου στα λαγκάδια να κάνουν σκι.\nΔεν επέλεξα τυχαία το προλογικό παράδειγμα. Οσοι είχαν την τύχη στα πρώτα χρόνια της Μεταπολίτευσης να φύγουν ως 18άρηδες στο εξωτερικό για σπουδές γνωρίζουν πολύ καλά ότι οι γνώσεις τους κυρίως στα Μαθηματικά και τη Φυσική ήταν ασυγκρίτως καλύτερες από των αλλοδαπών συνομηλίκων τους. Θυμάμαι καλά τον αδερφό μου να μου λέει, το 1981, ότι όλοι οι Ελληνες συμφοιτητές του διαπίστωναν έκπληκτοι πως στα δύο πρώτα πανεπιστημιακά έτη διδάσκονταν την ύλη του ελληνικού Λυκείου! Το πώς όλο αυτό το εκπαιδευτικό οικοδόμημα που ξαναδημιουργήθηκε επιτυχώς μετά τη χούντα απαξιώθηκε πλήρως τα χρόνια που ακολούθησαν (με την καθοριστική συμβολή του ΠΑΣΟΚ που ανέλαβε να το «αποσυντηρητικοποιήσει») ουδένα απασχόλησε σοβαρά έκτοτε. Και δυστυχώς μοιάζει και σήμερα να μην απασχολεί κανέναν. Αλλωστε τι να την κάνεις την εκπαίδευση, όταν η ανάπτυξη οσονούπω έρχεται…\nΚατά το συμφέρον το «δημόσιο συμφέρον»;\n49 χρόνια πρίν… 17.Ι.1965 (ΙΙ)\nΟταν ερωτευόμαστε, ερωτευόμαστε πρόσωπο ή σώμα;\nΕπιχειρήσεις και τράπεζες


ΣΩΜΑΤΕΙΟ ΕΡΓΑΖΟΜΕΝΩΝ ΝΟΣΟΚΟΜΕΙΟΥ "ΑΜΑΛΙΑ ΦΛΕΜΙΓΚ": Ιουνίου 2014\nΠΑΝΤΟΥ ΕΠΙΧΕΙΡΟΥΝ ΝΑ ΙΣΟΠΕΔΩΣΟΥΝ ΤΗ ΔΗΜΟΣΙΑ ΥΓΕΙΑ - ΑΝΤΙΣΤΕΚΕΤΑΙ Η ΚΟΙΝΩΝΙΑ\nΕΔΩ Μπορείτε να διαβάσετε ανακοίνωση που λάβαμε από τη Δημοτική Παράταξη "Λαϊκή Συσπείρωση Πεντέλης" η οποία κάνει κριτική στην παρουσία του δημάρχου κ. Στεργίου στην πρόσφατη σύσκεψη εργαζομένων και φορέων που οργάνωσαν τα σωματεία εργαζομένων των Σιμανογλείου - Φλέμιγκ - Παίδων.\nΕνδιαφέρον θα είχε, η άποψη του Δημάρχου...\nΟΡΙΣΤΙΚΟΠΟΙΗΘΗΚΕ Η ΚΕΝΤΡΙΚΗ ΜΑΣ ΕΚΔΗΛΩΣΗ - ΠΟΛΛΟΙ ΚΑΛΛΙΤΕΧΝΕΣ ΜΑΣ ΣΥΜΠΑΡΑΣΤΕΚΟΝΤΑΙ ΚΑΙ ΜΑΣ ΣΤΗΡΙΖΟΥΝ\nΟριστικοποιήθηκε η κεντρική Συγκέντρωση διαμαρτυρίας - Συναυλία, ενάντια στα κλεισίματα Νοσοκομείων και στις συγχωνεύσεις - καταργήσεις δομών που σχεδιάζονται.\nΌχι μόνο οι εργαζόμενοι, αλλά και όλος ο λαός, ιδιαίτερα οι κάτοικοι της ευρύτερης περιοχής - μιλώντας για τα Νοσοκομεία Α. Φλέμιγκ - Σισμανόγλειο - Παίδων Πεντέλης , αντιλαμβάνονται πως η ύπαρξη και λειτουργία των δομών Περίθαλψης είναι σημαντική για τη ζωή του ΚΥΡΙΟΛΕΚΤΙΚΑ. Μέσα στις συνθήκες της "κρίσης", που κατεδαφίζονται μισθοί, συντάξεις, κοινωνικές παροχές, η ανεργία καλπάζει και χιλιάδες άνθρωποι χάνουν κάθε πόρο συντήρησης, ΟΙ ΠΟΛΙΤΕΣ ΚΑΤΑΛΑΒΑΊΝΟΥΝ ΠΩΣ ΠΡΕΠΕΙ ΝΑ ΑΓΩΝΙΣΤΟΥΝ ΚΑΙ ΝΑ ΣΤΗΡΙΞΟΥΝ ΜΕ ΚΑΘΕ ΤΡΟΠΟ ΤΗ ΛΕΙΤΟΥΡΓΙΑ ΤΩΝ ΔΗΜΟΣΙΩΝ ΔΟΜΩΝ ΠΕΡΙΘΑΛΨΗΣ.\nΓι' αυτό, όταν απευθυνθήκαμε, τα τρία Σωματεία στο λαό είχαμε τέτοια ανταπόκριση.\nΠΑΡΑΠΑΝΩ ΑΠΟ ΘΕΤΙΚΗ, ΠΡΑΓΜΑΤΙΚΑ ΣΥΓΚΙΝΗΤΙΚΗ, ΗΤΑΝ Η ΑΦΙΛΟΚΕΡΔΗΣ ΠΡΟΣΦΟΡΑ ΠΛΗΘΟΥΣ ΚΑΛΛΙΤΕΧΝΏΝ ΤΟΥ ΟΠΟΙΟΥΣ ΕΥΧΑΡΙΣΤΟΥΜΕ ΑΠΟ ΚΑΡΔΙΑΣ!\n(Αναλυτική ενημέρωση σε...λίγο)\nΟΣΟ ΓΙΑ ΜΑΣ ΣΥΝΑΔΕΛΦΟΙ ΑΠΟ ΣΙΣΜΑΝΟΓΛΕΙΟ - ΦΛΕΜΙΓΚ - ΠΑΙΔΩΝ ΠΡΕΠΕΙ ΝΑ ΒΑΛΟΥΜΕ ΤΑ ΔΥΝΑΤΑ ΜΑΣ, ΝΑ ΚΑΝΟΥΜΕ ΟΤΙ ΕΙΝΑΙ ΔΥΝΑΤΟ ΓΙΑ ΤΗΝ ΕΠΙΤΥΧΙΑ ΤΗΣ ΣΥΓΚΕΝΤΡΩΣΗΣ - ΣΥΝΑΥΛΙΑΣ ΜΑΣ.\nΓΙ' ΑΥΤΟ ΝΑ ΔΩΣΟΥΜΕ ΟΛΕΣ ΜΑΣ ΤΙΣ ΔΥΝΑΜΕΙΣ ΤΙΣ ΕΠΟΜΕΝΕΣ ΜΕΡΕΣ.\nΣΥΓΚΡΟΤΟΥΜΕ ΛΟΙΠΟΝ ΣΥΝΕΡΓΕΙΑ, ΕΝΗΜΕΡΩΝΟΥΜΕ ΚΑΙ ΚΑΛΟΥΜΕ ΟΛΟ ΤΟΝ ΚΟΣΜΟ ΣΤΗ ΣΥΓΚΕΝΤΡΩΣΗ!\nΜΕ ΤΟΝ ΑΓΩΝΑ ΕΡΓΑΖΟΜΕΝΩΝ ΚΑΙ ΚΑΤΟΙΚΩΝ ΤΑ ΝΟΣΟΚΟΜΕΙΑ ΘΑ ΜΕΙΝΟΥΝ ΑΝΟΙΧΤΑ!\nΗ ΑΦΊΣΑ ΤΗΣ ΣΥΓΚΕΝΤΡΩΣΗΣ:\nΓια την απεργία της Τετάρτης: Παρ' όλες τις ανεπάρκειες, δυναμική παρουσία!\nΑπό την "Εφ. ΤΩΝ ΣΥΝΤΑΚΤΩΝ"\nΗ "μεταρρύθμιση" προχωράει!\nΣε τραγική κατάσταση η περίθαλψη στα νησιά. Ο κόσμος πεθαίνει αβοήθητος και αυτοί μας γεμίζουν φούμαρα.\nΔιαβάστε το ρεπορτάζ της "ΡΟΔΙΑΚΗ" ΕΔΩ.\nΔημοσιεύτηκε σε ΦΕΚ η πρόσληψη 7 τραυματιοφορέων, από τους απολυμένους Σχολ. Φύλακες\nΕκδόθηκε το ΦΕΚ πρόσληψης των 7 τραυματιοφορέων στο Νοσοκομείο. (ΕΔΩ το ΦΕΚ).\nΜε την τρομερή έλλειψη προσωπικού που υπάρχει και στα δυο Νοσοκομεία, και την πολύμηνη αναμονή για αυτούς τους συναδέλφους, έχει σημασία να τονίσουμε πως σύντομα θα διαψευστούν όσοι ήλπιζαν πως θα λυθεί με επάρκεια το πρόβλημα. Προφανώς θα υπάρξει μια ανακούφιση, αλλά σε καμία περίπτωση δεν θα καλυφθούν τα κενά.\nΕπίσης είναι χρήσιμο να γνωρίζουμε πως πρόκειται για προσωποπαγείς θέσεις Ιδιωτ. δικαίου αορίστου χρόνου, με ό,τι αυτό συνεπάγεται για αυτούς τους εργαζομενους.\nΓια την ιστορία να πούμε ακόμα πως αυτοί οι συνάδελφοι δεν είναι καινούργιοι. Πρόκειται για απολυμένους από τη δουλειά τους σχολικούς φύλακες.\nΑΠΑΙΤΗΣΗ ΤΩΝ ΕΡΓΑΖΟΜΕΝΩΝ ΕΙΝΑΙ ΝΑ ΓΙΝΟΥΝ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ ΣΕ ΑΡΙΘΜΟ ΠΟΥ ΘΑ ΚΑΛΥΠΤΕΙ ΤΙΣ ΠΡΑΓΜΑΤΙΚΕΣ ΚΑΙ ΔΙΑΡΚΕΙΣ ΑΝΑΓΚΕΣ ΤΩΝ ΝΟΣΟΚΟΜΕΙΩΝ.\nΚΑΛΟΣΩΡΙΖΟΥΜΕ ΤΟΥΣ ΣΥΝΑΔΕΛΦΟΥΣ, ΣΤΑ ΝΟΣΟΚΟΜΕΙΑ ΚΑΙ ΣΤΟΥΣ ΑΓΩΝΕΣ!\nΝΕΑ ΜΕΤΡΑ ΣΤΑ ΝΟΣΟΚΟΜΕΙΑ - ΣΚΟΤΕΙΝΟ ΤΟ ΜΕΛΛΟΝ ΓΙΑ ΤΑ "ΜΙΚΡΑ"\nΠΡΙΝ ΚΑΛΑ ΚΑΛΑ ΚΑΤΣΕΙ ΣΤΗΝ ΚΑΡΕΚΛΑ ΤΟΥ ΥΠΟΥΡΓΕΙΟΥ Ο ΝΕΟΣ ΥΠΟΥΡΓΟΣ ΥΓΕΙΑΣ ΚΑΙ ΤΑ ΠΡΩΤΑ ΔΗΜΟΣΙΕΥΜΑΤΑ ΑΠΟΚΑΛΥΠΤΟΥΝ ΤΙΣ ΕΝΤΟΛΕΣ ΤΟΥ ΔΝΤ ΓΙΑ ΝΕΑ ΜΕΤΡΑ ΣΤΑ ΝΟΣΟΚΟΜΕΙΑ. ΕΙΝΑΙ ΕΚΠΛΗΚΤΙΚΟ ΠΩΣ ΤΑ "ΜΕΤΡΑ" ΠΟΥ ΟΔΗΓΟΥΝ ΣΕ ΛΟΥΚΕΤΑ, ΕΞΑΘΛΙΩΣΗ ΚΑΙ ΑΠΟΛΥΣΕΙΣ, ΒΑΦΤΙΖΟΝΤΑΙ ΜΕ ΛΕΞΕΙΣ ΟΠΩΣ "ΑΝΑΔΙΟΡΓΑΝΩΣΗ", "ΟΙΚΟΝΟΜΙΑ ΚΛΙΜΑΚΑΣ" ΚΑΙ ΑΛΛΑ ΤΕΤΟΙΑ ...ΕΠΙΣΤΗΜΟΝΙΚΑ!\nΑΝ ΔΕΝ ΤΟΥΣ ΣΤΑΜΑΤΗΣΟΥΜΕ ΘΑ ΜΑΣ ΠΕΘΑΝΟΥΝ!\nΠΑΡΑΚΑΤΩ ΤΟ ΑΡΘΡΟ ΑΠΟ ΤΗΝ "HEALTH DAILY"\nΣε επαλήθευση όσων γράψαμε προχτές έρχεται και η...


Open Schools - ΧΡΗΣΙΜΕΣ ΠΛΗΡΟΦΟΡΙΕΣ\nOι δράσεις του προγράμματος Ανοιχτά Σχολεία πραγματοποιούνται με ελεύθερη είσοδο για όλους. Aπαραίτητη προϋπόθεση είναι η δήλωση συμμετοχής είτε στην ιστοσελίδα του προγράμματος Ανοιχτά Σχολεία www.athensopenschools.gr, είτε τηλεφωνικά στο 210 3462335.\nΓια να εξασφαλίσουμε την ομαλή λειτουργία των δράσεων τηρούνται τα κάτωθι:\n• Οι κρατήσεις-εγγραφές είναι με σειρά προτεραιότητας καθώς επίσης και οι κρατήσεις στη λίστα αναμονής. Εφόσον υπάρξει διαθεσιμότητα, οι εγγεγραμμένοι στη λίστα αναμονής θα ενημερώνονται για τη δυνατότητα παρακολούθησης της δράσης.\n• Οι ενδιαφερόμενοι που θα παρευρίσκονται στην εκάστοτε δράση χωρίς καμία κράτηση θα μπορούν να συμμετέχουν εφόσον υπάρχει διαθέσιμη θέση και από τη λίστα κρατήσεων και από τη λίστα αναμονής.\n• Οι κρατήσεις- δηλώσεις συμμετοχής γίνονται ηλεκτρονικά όλο το 24ωρο μέσω της ιστοσελίδας μας www.athensopenschools.gr και τηλεφωνικά από Δευτέρα έως Παρασκευή 9.30-15.30 στο 210 3462335.\n• Αφού γίνει η κράτηση θέσης θα χρειαστεί ο κάθε συμμετέχων να συμπληρώσει μια φόρμα συμμετοχής την ημέρα της έναρξης της κάθε δράσης με όλα τα στοιχεία επικοινωνίας. Για τα ανήλικα παιδιά τη φόρμα συμμετοχής τη συμπληρώνουν οι γονείς ή οι κηδεμόνες οι οποίοι υπογράφουν και στο παρουσιολόγιο.\n• Η κάθε δράση απασχολεί συγκεκριμένο αριθμό ατόμων και γι΄αυτό παρακαλούνται οι συμμετέχοντες σε περίπτωση μη προσέλευσης να ενημερώνουν οπωσδήποτε το πρόγραμμα Ανοιχτά Σχολεία ώστε να διατίθεται άμεσα η θέση σε κάποιον άλλον ενδιαφερόμενο.\n• Εάν κάποιος συμμετέχοντας δεν παρευρεθεί στη δράση και δεν έχει ενημερώσει για την απουσία του τότε η θέση θα διατίθεται σε άλλον ενδιαφερόμενο.\n• Είναι πιθανό να υπάρξουν αλλαγές στις ώρες και στις ημέρες των δράσεων γι’ αυτό οι ενδιαφερόμενοι μπορούν να ενημερώνονται είτε τηλεφωνικά είτε από την ιστοσελίδα πριν παρευρεθούν σε κάποια δράση χωρίς να έχουν δηλώσει συμμετοχή.\n• Οι δράσεις ανακοινώνονται στην ιστοσελίδα του προγράμματος καθώς και οι ενδεχόμενες αλλαγές στο πρόγραμμα.\n• Οι δράσεις απευθύνονται στις ηλικιακές ομάδες που αναγράφονται στην αναλυτική περιγραφή της κάθε δράσης. Η ηλικιακή ομάδα έχει καθοριστεί από τον φορέα υλοποίησης που είναι και υπεύθυνος για τη δομή και το περιεχόμενο της δράσης.\n• Οι συμμετέχοντες παρακαλούνται να παρευρίσκονται στο σχολείο 10 λεπτά πριν την έναρξη της δράσης και για οποιαδήποτε αργοπορία ή νωρίτερη αναχώρηση από τη δράση οφείλουν να ενημερώσουν τους υπεύθυνους των φορέων υλοποίησης της δραστηριότητας.\n• Υπάρχει η δυνατότητα χορήγησης βεβαίωσης συμμετοχής για τις δράσεις κατόπιν συνεννόησης με τον εκάστοτε φορέα και το πρόγραμμα Ανοιχτά Σχολεία. Οι υπεύθυνοι των φορέων υλοποίησης της δραστηριότητας δύνανται να αποφασίσουν τις προϋποθέσεις για τη χορήγηση τις βεβαίωσης σε κάθε συμμετέχοντα.


Ενυδάτωση... - Αναγγελιοχώρος\nTo ότι ιδρώνετε ευκολότερα το καλοκαίρι είναι δεδομένο. Η ταχεία αντικατάσταση των υγρών που χάνονται από το σώμα είναι κάτι που συχνά παραλείπεται. Η συχνή αναπλήρωση των υγρών βοηθά στο να διατηρείτε τα κατάλληλα επίπεδα ενυδάτωσης και εξασφαλίζει υψηλές επιδόσεις.\nΓιατί θα πρέπει να μας ανησυχεί η αφυδάτωση;\nΤο ανθρώπινο σώμα αποτελείται περίπου από 70% νερό. Το αίμα επίσης αποτελείται, κατά κύριο λόγο, από νερό και όταν τα επίπεδα των υγρών στο σώμα μειώνονται, το ίδιο γίνεται και με την ποσότητα του αίματος. Καθώς ο όγκος του αίματος μειώνεται, υπάρχει λιγότερο αίμα για να μεταφέρει οξυγόνο στους μυς, αναγκάζοντας την καρδιά να χτυπά γρηγορότερα, για να διατηρήσει τα ίδια επίπεδα οξυγόνου στα όργανα.\nΗ απώλεια του ιδρώτα αποτελεί μια από τις κύριες πηγές διατήρησης της θερμοκρασίας του οργανισμού μας. Η ανεπαρκής κατανάλωση υγρών θέτει σε κίνδυνο τον οργανισμό αυξάνοντας τις πιθανότητες θερμοπληξίας, η οποία μπορεί να προκαλέσει ζαλάδα, λιποθυμία, ναυτία και σε ακραίες περιπτώσεις, μυϊκή βλάβη.\nΈχει επίσης αποδειχτεί οτι η αφυδάτωση μειώνει τη νοητική λειτουργία και δυσχεραίνει το συντονισμό κινήσεων.\nΠοιός είναι ο καλύτερος τρόπος για να αναπληρώσετε την απώλεια των υγρών;\nΕίναι σημαντικό να καταναλώνετε υγρά σε τακτά χρονικά διαστήματα. Η δίψα αποτελεί ένδειξη αφυδάτωσης. Δυστυχώς, τη στιγμή που θα διψάσετε, είστε ήδη αφυδατωμένοι. Γιαυτό πρέπει να αναπληρώνετε διαρκώς την ποσότητα υγρών που αποβάλλονται καθημερινά από τον οργανισμό σας. Μην περιμένετε να διψάσετε!\nΗ φυσική επιλογή ενυδάτωσης είναι το νερό. Είναι φτηνό και μπορείτε να το βρείτε παντού. Ωστόσο σε πολλούς δεν αρέσει η γεύση του με αποτέλεσμα να σταματούν να πίνουν νερό πριν να είναι επαρκώς ενυδατωμένοι.\nΜερικές συμβουλές για να αποφύγετε την αφυδάτωση\n1. Πίνετε υγρά τακτικά – μην περιμένετε να διψάσετε.\n2. Πίνετε συχνά μικρές ποσότητες υγρών. Κατά προσέγγιση πίνετε 150-200ml κάθε 15λεπτά.\n3. Τα δροσερά ποτά είναι πιο εύπεπτα και απορροφούνται πιο γρήγορα από το στομάχι από τα ποτά σε θερμοκρασία δωματίου.\n4. Αποφεύγετε την μπύρα και τον καφέ.\nΕίναι επιτακτική ανάγκη η τακτική κατανάλωση υγρών ειδικά κατά τη διάρκεια του καλοκαιριού, καθώς είναι εύκολο να αφυδατωθείτε χωρίς να το καταλάβετε. Η καλή ενυδάτωση θα μειώσει το κίνδυνο να υποφέρετε από συμπτώματα που επηρεάζουν σοβαρά τις επιδόσεις σας!\nΑναρτήθηκε από Αναγγελιοχώρος στις 10:46 π.μ.


ΕΣΕΤΑΙ ΗΜΑΡ: Ο Α.Ρουπακιώτης "ξεβρακώνει" κυβέρνηση για ΧΑ.ΤΙ ΧΡΕΙΑ ΑΛΛΩΝ ΜΑΡΤΥΡΩΝ ΥΠΑΡΧΕΙ;\nΟ Α.Ρουπακιώτης "ξεβρακώνει" κυβέρνηση για ΧΑ.ΤΙ ΧΡΕΙΑ ΑΛΛΩΝ ΜΑΡΤΥΡΩΝ ΥΠΑΡΧΕΙ;\nΌταν ένας πρώην υπουργός Δικαιοσύνης, πρώην πρόεδρος του ΔΣΑ, αριστερός, σφοδρός ιδεολογικός πολέμιος του Λαϊκού Συνδέσμου-Χρυσή Αυγή που εξακολουθεί να χαίρει μεγάλου σεβασμού στο χώρο της Δικιαοσύνη, όπως ο Αντώνης Ρουπακιώτης καταγγέλει πώς οι διώξεις σε βάρος των βουλευτών της Χρυσής Αυγής υπαγορεύτηκαν από τις ΗΠΑ, την Κομισιόν και τους Εβραίους, τότε αυτο πώς λέγεται γα την κυβέρνηση; ΞΕΒΡΑΚΩΜΑ!\nΈνα ξεβράκωμα και μία έκθεση στην κοινή γνώμη των απόκρυφων διασυνδέσεων της κυβέρνησης με ξένα κέντρα εξουσίας. Και βέβαια το αλάνθαστο κριτήριο των Ελλήνων πολιτών το έχει ήδη εντοπίσει, όπως φαίνεται και στα αποτελέσματα της μεγάλης δημοσκόπησης που διεξάγει το defencenet.gr.\nAλλά και μέσα στην ΚΟ της ΝΔ έχουν προκληθεί σοφδρές αντιδράσεις από τις αποκαλύψεις του Α.Ρουπακιώτη. Δύο βουλευτές, από τους πλέον σημαίνοντες στο κόμμα, μιλώντας στο defencenet.gr, ανέφεραν, χαρακτηριστικά ο ένας "Ελπίζω να μην μας τιμωρήσει σκληρά ο κόσμος μας με αυτά που κάνουμε" και ο δεύτερος "Ήθελα να ήξερα ποιος καραγκιόζης έχει παρασύρει τον Σαμαρά για να κάνει τέτοια πράγματα και να κάνει τους χρυσαυγίτες δεύτερο κόμμα"!\nΟι αποκαλύψεις του Α.Ρουπακιώτης είναι πραγματικά συγκλονιστικές και όχι καθ'υπερβολή και θέτουν συνολικά ζήτημα πολιτικής δικαιοσύνης, αλλά και δικαιοσύνης γενικότερα. Το defencenet.gr ήταν το πρώτο ελληνικό Μέσο που από το πρωί έκανε το θέμα κύριο στις ειδήσεις του (διαβάστε σχετικά εδώ)\n«Αμερικανοεβραικές και αμερικανοελληνικές οργανώσεις έρχονταν στην Ελλάδα και πίεζαν για τη Χρυσή Αυγή. Σαφώς έπαιξαν ρόλο αυτό στις εξελίξεις. Σαφώς ο πρωθυπουργός έπρεπε να τους πει κάτι», επισήμανε ο κ. Ρουπακιώτης, μιλώντας στο «Σκάι».\nΟ Α.Ρουπακιώτης είπε επί της ουσίας πώς όλη η επιχείρηση κατά της Χρυσής Αυγής, με τις πολιτικές διώξεις σε βάρος των βουλευτών της, στήθηκε εν' όψει του ταξιδιού του πρωθυπουργού στις ΗΠΑ.\nΠηγή του κόμματος της Χρυσής Αυγής στην οποία θέσαμε τα παραπάνω δήλωσε σχετικά: "Θα μπορούσαμε να διερωτηθούμε: Λίγη ντροπή δεν έχουν να φέρονται ως μαριονέτες ξένων συμφερόντων κατά Ελλήνων πολιτικών και πολιτών; Αλλά δεν θα το ρωτήσουμε γιατί ξέρουμε: Πρόκειται για κατοχική κυβέρνηση"...\nΑναρτήθηκε από ΕΣΣΕΤΑΙ ΗΜΑΡ στις 10/04/2013 07:12:00 μ.μ.


Η γοητεία του νέου κόσκινου για το παλιό αλεύρι | Έντυπη Έκδοση | Έντυπη Έκδοση Ελευθεροτυπίας\n9 βιβλία δίπλα μας\n**Γιώργος Σιδέρης, Σορτς ιστορίες, εκδόσεις Α.Α. Λιβάνη, σ. 367, ευρώ 15,00.\nΑπό τον πρόλογο της Ζωής Λάσκαρη, αντιγράφω: Θα θυμάστε τον ήρωα στη «Χαμένη Λεωφόρο» του Lynch. Λέει, λοιπόν, σε ένα σημείο: «Δε μ' αρέσουν οι φωτογραφίες... προτιμώ να θυμάμαι τις καταστάσεις με το δικό μου τρόπο και όχι απαραίτητα όπως συνέβησαν». Δεν ξέρω αν αυτό ισχύει για τον τρόπο που ο σερ Γιώργος Σιδέρης προτιμούσε να θυμάται τις καταστάσεις και να τις κάνει ιστορίες. Εγώ πάντως θέλω να τον θυμάμαι με τον δικό μου τρόπο: με το ενδιαφέρον δηλαδή όχι για όσα έζησε αλλά για όσα επινοήθηκαν πως έζησε. Η γυναίκα που λάμπει δεκαετίες τώρα στα φώτα της ράμπας, στις υπέροχες ταινίες του Φίνου και στα φώτα μιας δημοσιότητας που έγινε δορά και μοίρα της, θέτει με οξυδερκή τρόπο τα μη-όρια της προσωπικής μυθολογίας των ανθρώπων που γίνονται συγγραφείς. Ο καθένας μας πλάθει για τον εαυτό του και για τους άλλους έναν «Γυάλινο κόσμο» (για να θυμηθούμε έναν άνθρωπο που επινόησε τον εαυτό του, τον Τεννεσσή Ουίλλιαμς). Μέσα εκεί αντανακλώνται, διαθλώνται, αναλύονται και ανασυντίθενται τα φάσματα όσων έζησε και όσων ήταν σα να έζησε. Ετσι ο όρος αυτο-βιογραφία είναι πλεοναστικός, αφού κάθε γραφή είναι αυτοβιογραφική, στον βαθμό που αναδημιουργεί τον κόσμο. Ο Γιώργος Σιδέρης είναι ένας μαχητικός, ιδιοφυής άνθρωπος, με αίσθηση του χιούμορ και του μέτρου, προσεκτικός παρατηρητής και εικονοκλάστης. Ιστορίες «εκ του φυσικού» τα διηγήματά του αυτά απέχουν από το να είναι «φέτες ζωής», παραμένουν όμως φέτες απόλαυσης. Σταχυολογώ από το πόνημα «Και Βάνα και Κάνουλα»: Η ιστορία είναι όπως οι θεατρικές σεζόν: κάθε χρόνο θα επαναληφθεί κάποιο από τα έργα του παγκόσμιου ρεπερτορίου, με άλλους πρωταγωνιστές, με άλλο σκηνοθέτη, με «άλλη ματιά». Πρωταγωνιστής το παγκοσμιοποιημένο ελληνικό καλοκαίρι και οι ξεσαλωμένες οπτασίες που δικαιούνται να ξεφαντώνουν.\n**Βασίλης Κατσικονούρης, ...Πάλι καλά. Ενας θεατρικός μονόλογος και μερικά πεζά, εκδόσεις Σοκόλη, σ. 112, ευρώ 9,50.\nΜια γνήσια δραματουργική πένα, που έδωσε μέχρι τώρα πλήθος θεατρικών επιτυχιών και χάρισε πλήθος ελληνικών και διεθνών βραβείων και διακρίσεων στον Βασίλη Κατσικονούρη, που γεννήθηκε το 1960 στο Κιλκίς, ζει από 12 ετών στην Αθήνα, σπούδασε Αγγλική Φιλολογία κι εργάζεται ως καθηγητής στη Μέση Εκπαίδευση. Στο κομψό αυτό βιβλιαράκι συμπεριλαμβάνονται κάποια πεζά κείμενα και ο μονόλογος Το μπουφάν της Χάρλεϋ ή Πάλι καλά..., που ανέβηκε στο θέατρο «Χορν». Διαλέγω από το πεζό Μην της το πείτε... ένα μάλλον φιλοσοφικό απόσπασμα περί «είναι» και «φαίνεσθαι»: Τίποτα δεν θα γίνει, λες κι ο εγκέφαλος πήγε εκδρομή και σ' αφήνει να τα βγάλεις πέρα μόνος σου. Αλλά τι να 'ναι κανείς χωρίς το μυαλό του; Τι μένει; Κι όμως, κάτι μένει. Αυτό που είσαι μένει, όχι αυτό που κάνεις, αυτό που είσαι. Μόνο. Γι' αυτό κι εγώ δεν τ' αποφεύγω όταν μου τύχει. Δεν λέω «κουράγιο», «μην τα παρατάς», «πρέπει να συνεχίσεις», που λέει κι ο ντόκτορας στο σχολείο που φέρνουνε να μου μιλάει... Σταματάω στον τόπο, άμα με παίρνει, και απλώς «είμαι». Μ' αρέσει να «είμαι», έτσι μόνο μπορώ να το πω αυτό το πράμα (σσ. 68-69).\n**Λουκία Τζαννίδου, Υδατογράφημα Ι, εκδόσεις Ιδεόγραμμα, σ. 84.\nΠοίηση μεταφυσικών πτήσεων σε ατραπούς του Φωτός του ανέσπερου, διψώντας για το άγγιγμα του ήλιου του πνευματικού που δεν τυφλώνει, αλλά τονώνει νου και ψυχή. Η Λουκία Τζαννίδου, με πλούσιες επιστημονικές περγαμηνές (είναι κρατικός διδάκτωρ Πολιτικών Επιστημών της Γαλλίας, εμπειρογνώμων στην Ευρωπαϊκή Επιτροπή και στο Ευρωπαϊκό Κοινοβούλιο, επισκέπτρια καθηγήτρια σε πανεπιστήμια), γράφει ποιήματα σε τρεις γλώσσες. Για περισσότερες πληροφορίες, επισκεφθείτε την ιστοσελίδα της www.tzannides.com.\n**Βασίλης Ν. Κουνέλης, Νοματαίος,εκδόσεις Ωκεανίδα, σ. 328, ευρώ 14.\nΤελετές ενηλικίωσης και ο Φόβος της ένταξης σε ένα σύστημα που σε κάθε έφηβο -όπως ο Θοδωρής- φαντάζει καφκικά τρομακτικό κι αποτρόπαιο. Η κρυφή ιστορία του τόπου περνάει μέσα από τις διηγήσεις των άλλων. Η μετάδοση της πληροφορίας μέσα από το αναπόφευκτο τηλέφωνο δίνει τόπο έκφρασης σε άλλες φωνές. Η χρεοκοπία των ιδανικών και τα αδιέξοδα των ιδιωτικών αποδράσεων δεν πτοούν τον ελαφρώς μελαγχολικό αφηγητή να ονειρεύεται ουτοπικούς παραδείσους. Επιτυχημένο το τέχνασμα του μπολιάσματος στίχων του συγγραφέα μέσα στο «δέντρο» της αφήγησης. Ενα πρώτο μυθιστόρημα που αξίζει να προσεχθεί. Ενας επαγγελματίας του είδους γεννιέται.\n**Γουίλιαμ Τ. Βόλμαν, Κεντρική Ευρώπη, μτφρ.: Αλέξης Καλοφωλιάς, εκδόσεις Κέδρος, σ. 888, ευρώ 28.\nΠροκλητικός, φιλόδοξος, πολυγραφότατος είναι μερικά μόνον από τα επίθετα που «στόλισαν» τον Γουίλιαμ Τ. Βόλμαν, που γεννήθηκε το 1959 στο Λος Αντζελες και σπούδασε Συγκριτική Λογοτεχνία. Εχει αποσπάσει πολλά αμερικανικά βραβεία. Στους 19 μέχρι τώρα τίτλους έργων του φιγουράρει και το Rising Up, μια επτάτομη μελέτη για τη φύση της βίας. Η Κεντρική Ευρώπη είναι ένα πολυφωνικό μυθιστόρημα-ποταμός. Ο Ντιμίτρι Σοστακόβιτς, η Αννα Αχμάτοβα, ο Γερμανός στρατάρχης φον Πάουλους και άλλοι γνωστοί (ή άγνωστοι) πρωταγωνιστές, δευτεραγωνιστές και τριταγωνιστές στην ευρωπαϊκή Ιστορία του πολυαίμακτου 20ού αιώνα συνυφαίνουν με τη μελωδία της ζωής τους το πολυποίκιλο υφαντό της πολύπαθης Ευρώπης, που δείχνει να μη διδάσκεται από τις φρικαλεότητες δύο παγκόσμιων πολέμων και δύο απολυταρχικών καθεστώτων: της χιτλερικής Γερμανίας και της σταλινικής Ρωσίας.\n**Θόδωρος Κουτσουμπός, Εννοιες του Χρόνου. Από την αρχαία ελληνική φιλοσοφία στη σύγχρονη Φυσική, εκδόσεις Γαβριηλίδης, σ. 306, ευρώ 17,04.\nΟ Θόδωρος Κουτσουμπός, γεννημένος το 1947 στη Σκάλα Λακωνίας, σπούδασε Μαθηματικά στη Φυσικομαθηματική Σχολή του Πανεπιστημίου Αθηνών και ασχολείται ενεργά με την πολιτική. Σε αυτό το βιβλίο-ποταμό σοφίας μιλάει για τη φευγαλέα και δυσσύλληπτη (από την ανθρώπινη διάνοια) έννοια του Χρόνου.\n**Κυριάκος Δ. Κάσσης, Ελληνόβιβλος (χΕλλανδι·άς) Τα παλαία τού μ παλαίουνε, έκδοση «Α.Π.Ε.Λ.Λ.Α. ΕΛΛΗΝΩΝ - ΚΥΡΙΑΚΟΣ Δ. ΚΑΣΣΗΣ»· Ταίναρο -, ΒΙ' - 2010.\nΤο 61ο βιβλίο του πολύπλευρου Κυριάκου Δ. Κάσση, Μανιάτη στην καταγωγή και ιδρυτή του «Κέντρου Μελετών: Αναγέννηση Παραδοσιακής Ελληνικής Λαϊκής Λογοτεχνίας - Αυτογνωσίας». 180.000 στίχοι στην αναζήτηση της ελληνικότητας. Μια κιβωτός της ζωντανής λαϊκής λαλιάς. Αρχέγονες λέξεις συναντούν άλλες από τη μακραίωνη πορεία του ελληνικού πολιτισμού.\n**Paul Cartledge, Η αρχαία ελληνική πολιτική σκέψη στην πράξη, μτφρ.: Βαγγέλης Κεφαλλονίτης, εκδοτικός οίκος Α.Α. Λιβάνη, σ. 320, ευρώ 14.\nΟ Πολ Κάρτλετζ διδάσκει από το 1979 Ελληνική Ιστορία στη Σχολή Κλασικών Σπουδών του Πανεπιστημίου του Κέιμπριτζ. Με μία διδακτορική διατριβή από την Οξφόρδη σχετική με την αρχαιολογία και την ιστορία της πρώιμης Σπάρτης, πολυγραφότατος, είναι μέλος της Ενώσεως Αρχαιοφίλων του Λονδίνου κι έχει τιμηθεί με το παράσημο του Χρυσού Σταυρού του Τάγματος Αριστείας της Τιμής από τον Πρόεδρο της Ελληνικής Δημοκρατίας. Στο ενδελεχές αυτό πόνημά του διατρέχει ένα χρονολογικό φάσμα από τον Ομηρο έως τον Πλούταρχο επιχειρώντας να φωτίσει την αλληλεπίδραση πολιτικής θεωρίας και πράξης. Η αρχαία Ελλάδα ήταν (και θα παραμείνει) ένα καμίνι πρωτόφαντων ιδεών, που εξακολουθούν ακόμη και σήμερα να προβληματίζουν και να εμπνέουν. Σοβαροί ιστορικοί και πολιτικοί στοχαστές ανατρέχουν στο δημοκρατικό πολίτευμα της Αθήνας και στο ολιγαρχικό πολίτευμα της Σπάρτης, προκειμένου να αναζητήσουν λύσεις για τα σημερινά πολιτισμικά αδιέξοδα.\n**Φερνάντο Πεσσόα - Κ. Π. Καβάφης, Τα εξαίσια όργανα του μυστικού θιάσου εισαγωγή-μετάφραση-ανθολόγηση: Γιάννης Σουλιώτης, εκδόσεις Μεταίχμιο, σειρά «Αντικριστοί καθρέφτες», σ. 240, ευρώ 13.\nΤι κοινό μπορεί να έχουν ο «απατηλός γέρος της Αλεξανδρινής θάλασσας», κατά τον ποιητή Γιώργο Σεφέρη, και ο Πορτογάλος Φερνάντο Πεσσόα με τα 72 ψευδώνυμα, και τις άπειρες μάσκες, κάτω από τις οποίες, όπως ο ίδιος «ομολογεί» ποιητικά (σελ. 99 και 101), δεν βρίσκει πια τον εαυτό του; Ο Γιάννης Σουλιώτης είναι ένας εξαίρετος μεταφραστής κι ένας ευφυής ανθολόγος. Στο πόνημά του όμως αυτό αποδεικνύεται κι ένας άνθρωπος με τεράστιες συνδυαστικές, συνθετικές ικανότητες. Ανακαλύπτει αμυδρές ομοιότητες, και τονίζει άλλες, που θα περνούσαν απαρατήρητες από τον κοινό μελετητή του έργου των δύο ομοφυλόφιλων ποιητών. Και δεν είναι βέβαια ο Αντίνοος, ο αδικοχαμένος ερωμένος του αυτοκράτορα Αδριανού που τους ενώνει, αλλά αυτή η παθιασμένη τους προσήλωση στο Κάλλος, ως η μόνη μεταφυσική, η μόνη θρησκεία που δεν τους ήταν αδιάφορη. Και όπως τα λιμάνια της Αλεξάνδρειας και της Λισαβόνας χωρίζει και ενώνει η Μεσόγειος, έτσι και η ερωτική θεματική ενώνει και χωρίζει τους δύο ποιητές. Μοιάζουν, οι βίοι και οι ποιητικές τους, περισσότερο με ασύμβατες ευθείες παρά με παράλληλες. Εύκολα θα εντοπίσει ο προσεκτικός αναλυτής αυτού του βιβλίου τις πολλές ανομοιότητες στην κοσμοθεωρία, στην αισθητική, στη θεματολογία των αριστουργηματικών ποιημάτων και πεζών που ανθολογούνται. Αυτή όμως η αντικριστή παράθεση μερών του έργου τους συμβάλλει ιδιαίτερα στη συγκριτική ανάγνωση της ποιητικής τέχνης και των δύο. Θα μπω στον πειρασμό να αντιπαραβάλω το ποίημα «XLIX» (σελ. 68) του Φερνάντο Πεσσόα (από τα Ποιήματα του ετερώνυμου Αλμπέρτο Καέιρο) με το ποίημα Από τες εννιά (σελ. 74) του Κ. Π. Καβάφη. Οι ομοιότητες είναι λιγότερες από τις διαφορές. Οι οικογενειακές τους μοίρες όμως ήταν εξόχως παράλληλες, όπως παρατηρεί ο Γιάννης Σουλιώτης (σελ. 22). Και αυτό που τους ενώνει τραγικά και αμετάκλητα, ως ανθρώπινες υπάρξεις, είναι Ο θάνατος των μελών της οικογένειάς τους. Κατά τα άλλα, ο Πεσσόα πεθαίνει στα 47 του από κίρρωση του ήπατος, και ο Καβάφης στα 70 από καρκίνο και γηρατειά. Το έργο τους μένει πάντα «ανοιχτό» σε κάθε είδους παράλληλες, αντικριστές ή αντιθετικές αναγνώσεις, που είναι όλες νόμιμες και ελκυστικές.


Omerta News: Ο ΠΡΟΕΔΡΟΣ ΤΟΥ ΑΣΤΕΡΑ ΡΑΧΟΥΛΑΣ: "ΗΜΟΥΝ ΟΛΥΜΠΙΑΚΟΣ ΚΑΙ ΕΓΙΝΑ ΠΑΟΚ!" (ΒΙΝΤΕΟ)\nΟ ΠΡΟΕΔΡΟΣ ΤΟΥ ΑΣΤΕΡΑ ΡΑΧΟΥΛΑΣ: "ΗΜΟΥΝ ΟΛΥΜΠΙΑΚΟΣ ΚΑΙ ΕΓΙΝΑ ΠΑΟΚ!" (ΒΙΝΤΕΟ)\nΈχετε ποτέ σας γελάσει, κλάψει, εκνευριστεί, προβληματιστεί, λυπηθεί, μισήσει, βλέποντας έναν ηθοποιό ανάλογα με τον ρόλο που υποδύεται; Λίγοι καλλιτέχνες διαθέτουν αυτό το χάρισμα, να μπορούν, δηλαδή, να αποδώσουν διαφορετικούς χαρακτήρες, να προκαλούν διαφορετικά ερεθίσματα και ταυτόχρονα, να δημιουργούν ανάμεικτα συναισθήματα στον θεατή. Έναν τέτοιο «μάστορα» της υποκριτικής έχουμε παρακολουθήσει και θαυμάσει σε μεγάλη και μικρή οθόνη, αλλά και στο θέατρο.\nΤον είδαμε να παίζει αντισυμβατικούς χαρακτήρες στην «Ανατομία ενός εγκλήματος», τον «Κόκκινο Κύκλο» και τη «10η Εντολή». Στο «Βαλκανιζατέρ» προβληματιστήκαμε με τον τρόπο που εξέθεσε την ελληνική νοοτροπία και τα όνειρα για εύκολο πλουτισμό. Γελάσαμε μαζί του στη (μικρή είναι αλήθεια) συμμετοχή στα «Μαύρα Μεσάνυχτα». Εκεί που έδωσε και ρέστα γέλιου ήταν στο «Καφέ της Χαράς», υποδυόμενος έναν άξεστο και συνάμα κουτοπόνηρο χωριάτη, ο οποίος πετούσε τις ατάκες κατά ριπάς.\nΟ “Φατσέας”, ήταν ένας ρόλος, ο οποίος σημάδεψε την πλούσια τηλεοπτική του καριέρα. Τώρα όμως τον συναντούμε σε έναν άλλον χαρακτήρα, τον οποίο δεν αποκλείεται να αγαπήσουμε στον ίδιο βαθμό. Γιατί ο Μπάμπης Καραγκούνης, του Αστέρα Ραχούλας, της τηλεοπτικής σειράς που έχει καθηλώσει το κοινό στους δέκτες του, κάθε Δευτέρα, στις 21:50, τον Alpha, είναι ο πιο συμπαθής Έλληνας πρόεδρος ποδοσφαιρικής ομάδας! Σπάγγος μεν αλλά και ποιος ισχυρός άνδρας συλλόγου δεν είναι φειδωλός δε... Εδώ στα μεγαλύτερα κλαμπς εφαρμόζεται αυστηρότατη οικονομική πολιτική, δεν θα συνέβαινε το ίδιο σε μία ομάδα χωριού της Αρκαδίας; Μη νομίζετε, ότι ο πρόεδρος του Αστέρα έχει καμία σχέση με αυτούς της Super League. Γιατί πολύ απλά ξεχωρίζει!\nΟ Γεράσιμος Σκιαδαρέσης έχει και τη γνώση και τον τρόπο, να κάνει τον κόσμο, να αγαπήσει οποιοδήποτε χαρακτήρα υποδύεται. Είναι αυθεντικός, δένεται με τον ρόλο του, δεν υπακούει σε μανιέρες και πάντα βάζει προσωπικά στοιχεία μέσα. Μπάλα όμως παρακολουθεί! Ή μάλλον έβλεπε συχνότερα, παλιότερα, όταν είχε περισσότερη ευχέρεια να πάει και στο γήπεδο, για να παρακολουθήσει τον αγαπημένο του ΠΑΟΚ!\nΑναρτήθηκε από OmertaNews στις 10:46


Κορωνοϊός – Ελλάδα: 2.601 κρούσματα, 347 διασωληνωμένοι, 46 νεκροί - Times News\nΚορωνοϊός – Ελλάδα: 2.601 κρούσματα, 347 διασωληνωμένοι, 46 νεκροί\n548 κρούσματα στην Αττική, 404 στη Θεσσαλονίκη\nΟ ΕΟΔΥ ανακοίνωσε την Πέμπτη 46 θανάτους, με τον συνολικό αριθμό των νεκρών να φτάνει τους 15.289. Παράλληλα, εντοπίστηκαν 2.601 νέα κρούσματα έπειτα από 151.640 τεστ, ενώ σε Μονάδες Εντατικής Θεραπείας νοσηλεύονται 347 ασθενείς, εκ των οποίων 305 (87.9%) είναι ανεμβολίαστοι ή μερικώς εμβολιασμένοι και 42 (12.1%) είναι πλήρως εμβολιασμένοι. Τέλος, έγιναν 220 εισαγωγές.\nΓεωγραφική κατανομή: 548 κρούσματα στην Αττική, 404 στη Θεσσαλονίκη\nΣτην Αττική βρίσκονται τα 548 από τα 2.601 νέα κρούσματα που ανακοίνωσε την Πέμπτη ο ΕΟΔΥ. Παράλληλα, στη Θεσσαλονίκη εντοπίστηκαν 404 κρούσματα. Υπενθυμίζεται ότι έγιναν 151.640 τεστ.\nΠεριοδεία Ερντογάν σε τρεις Αφρικανικές χώρες…


Και ποιος δε θα ήθελε να ανακαλύψει θησαυρούς ανεκτίμητης αξίας θαμμένους στην αυλή του σπιτιού του.\nΩστόσο οι παρακάτω ανακαλύψεις μάλλον δεν ήταν αυτό που φαντάζονταν οι ιδιοκτήτες των ακινήτων.\nΤο 1978, δύο παιδιά έσκαβαν το έδαφος στην πίσω αυλή τους στο Λος Άντζελες όταν έπεσαν πάνω σε μια θαμμένη Ferrari Dino 246 GTS.\nΌταν η αστυνομία ξέθαψε το αυτοκίνητο ανακάλυψε ότι είχε κλαπεί. Η ταφή του οφειλόταν σε ασφαλιστική απάτη. Η Ferrari παραδόθηκε στην ασφαλιστική εταιρεία και στη συνέχεια πωλήθηκε σε δημοπρασία.\nΤο 2007, ένας άνδρας από την Αυστρία βρήκε ένα ολόκληρο θησαυροφυλάκιο στην πίσω αυλή του. Μέσα υπήρχαν περίπου 200 κοσμήματα, όπως δαχτυλίδια, καρφίτσες και πόρπες.\nΜετά την ανακάλυψή του ωστόσο τα φύλαξε όλα στο υπόγειο του για δύο χρόνια μέχρι που αποφάσισε να μετακομίσει και θυμήθηκε τον θησαυρό.\nΌταν οι ειδικοί αξιολόγησαν τα κοσμήματα ανακάλυψαν ότι ήταν περίπου 650 ετών και ο άνδρας τα δώρισε όλα στο μουσείο της πόλης του.\nΟ Radivoje Lajic από τη Βοσνία δε χρειάστηκε να ψάξει καθώς οι μετεωρίτες έπεσαν έξι φορές στη βεράντα του σπιτιού του.\nΕπιστήμονες από το πανεπιστήμιο του Βελιγραδίου επιβεβαίωσαν ότι ήταν πραγματικοί μετεωρίτες και εξέτασαν τη μαγνητική δραστηριότητα γύρω από το σπίτι του για να κατανοήσουν την αιτία αυτής της ανωμαλίας.\nΟ ίδιος βέβαια αποφάσισε πρόσφατα να ενισχύσει τη στέγη του με ράβδους χάλυβα.\nΈνα άψογα διατηρημένο καταφύγιο\nΌταν ο Chris και η Colleen Otcasek αγόρασαν το σπίτι τους στην Καλιφόρνια ήξεραν για το καταφύγιο στην πίσω αυλή τους, που χτίστηκε κατά τη διάρκεια του Ψυχρού Πολέμου.\nΈνας μηχανικός που είχε ζήσει προηγουμένως στο σπίτι το είχε κατασκευάσει στο παρελθόν για τον εαυτό του.\nΟ Chris και η Colleen πίστευαν ωστόσο ότι μετά από περισσότερα από 50 χρόνια δεν θα βρίσκονταν σε καλή κατάσταση.\nΈκαναν λάθος όμως, καθώς μέσα υπήρχε πλήρης εξοπλισμός σε άριστη κατάσταση όπως χαρτοπετσέτες, υπνωτικά χάπια, κονσερβοκούτια, καφές, βιβλία και περιοδικά.\nΟστά Ινδιάνου χιλίων ετών\nO Ali Erturk, ένα 14χρονο αγόρι από την πόλη Salt Lake έκανε μια μακάβρια ανακάλυψη το 2014 σκάβοντας στην αυλή του, καθώς βρήκε θαμμένα ανθρώπινα οστά.\nΟ πατέρας του αγοριού κάλεσε την αστυνομία και η ιατροδικαστική έρευνα έδειξε ότι ήταν τα οστά ενός Ινδιάνου που είχε ζήσει εκεί περίπου 1.000 χρόνια νωρίτερα.\nΟι αρχαιολόγοι συνέχισαν τις ανασκαφές στην αυλή με την ελπίδα να βρουν ινδιάνικο νεκροταφείο, το οποίο θα τους βοηθήσει να καταλάβουν περισσότερα για τους αρχαίους πολιτισμούς.\nΤσάντα αξίας 164 χιλιάδων ευρώ\nΤον Δεκέμβριο του 2012, ο Mack Reed από το Λος Άντζελες αποφάσισε να εγκαταστήσει ηλιακούς συσσωρευτές στη στέγη του σπιτιού του. Όταν άνοιξε το υπόγειο του ωστόσο ανακάλυψε μια τσάντα γεμάτη βάζα, πακέτα και φακέλους με μαριχουάνα.\nΠροφανώς, όταν ο Reed δεν ήταν στο σπίτι, κάποιος μπήκε στον κήπο του και έκρυψε τα ναρκωτικά. Αργότερα διαπιστώθηκε ότι άξιζαν περίπου 164 χιλιάδες ευρώ.\nΟ Reed άφησε ένα σημείωμα για τους εγκληματίες σε περίπτωση που επέστρεφαν, λέγοντας: «Έχω βρει την τσάντα και κάλεσα την αστυνομία. Τα ναρκωτικά κατασχέθηκαν και το σπίτι μου τέθηκε υπό επιτήρηση. Συγγνώμη».\nΤο 2013, ένα παντρεμένο ζευγάρι βρήκε ένα κρυμμένο θησαυρό, ενώ έβγαζε βόλτα το σκυλί στην αυλή. Είδαν ένα σκουριασμένο κουτί να ξεπροβάλλει από το έδαφος με χρυσά νομίσματα στο εσωτερικό του.\nΞέθαψαν περισσότερα από οκτώ κουτιά γεμάτο νομίσματα που κόπηκαν από το 1847 έως το 1894. Η ονομαστική αξία τους ήταν 26.187 ευρώ.\nΤα νομίσματα ήταν τέλεια διατηρημένα και κάποια από αυτά δεν είχαν χρησιμοποιηθεί ποτέ. Το ζευγάρι πούλησε τα περισσότερα σε δημοπρασία.\nΚανείς δεν ξέρει πώς αυτά τα κουτιά έτυχε να είναι στην πίσω αυλή τους ενώ η συνολική αξία τους είναι περίπου εννέα εκατομμύρια ευρώ.\nΤο 1997, ο John Lambert από το Ίπσουιτς της Αγγλίας αποφάσισε να χτίσει ένα φράχτη γύρω από το σπίτι του.\nΕνώ έσκαβε, χτύπησε πάνω σε ένα μεγάλο κόκκαλο με το φτυάρι του, αλλά δεν έδωσε ιδιαίτερη προσοχή και το πήγε στο στάβλο του, ξεχνώντας το για 16 χρόνια.\nΤο 2013, τελικά έδωσε το εύρημά του σε ειδικούς, οι οποίοι αποφάνθηκαν ότι επρόκειτο για οστό ενός Πλειόσαυρου – ένα γιγαντιαίο θαλάσσιο φίδι που κατοικούσε στη Γη 60 με 250 εκατομμύρια χρόνια πριν.\nΈνα προϊστορικό κέλυφος από αρμαντίλλο\nΟ Jose Antonio Nievas από την Αργεντινή βρήκε ένα τεράστιο αυγό δεινοσαύρου, όπως το αποκαλούσε, κοντά στο αγρόκτημα του.\nΑποδείχθηκε ωστόσο ότι ήταν το κέλυφος ενός γλυπτόδους – ενός προϊστορικού αρμαντίλλο στο μέγεθος ενός Volkswagen Beetle.\nΗ τρύπα που βρέθηκε στο κέλυφος του πιθανώς έγινε από άλλο αρμαντίλλο κατά τη διάρκεια τσακωμού.


Έρωτας... Για πληγωμένους και μη...: Αμήν...\nΚαι έτσιιι... Μια το ένα, μια το άλλο, γράφω, αναλύω και υποψιάζομαι! Έρωτες, στεναχώριες και χαρές... Τελικά στον έρωτα πρέπει να ζεις την στιγμή, άλλωστε μετά μένουν οι καλές αναμνήσεις. Είναι δύσκολο να πεις σε κάποιον/α μετά από μια σχέση, "Δεν πειράζει!". Αν και θες να βοηθήσεις, το καλύτερο είναι να αφήσεις το αλανιάρη Χρόνο να απαλύνει την στεναχώρια. Ως θύμα του έρωτα τέτοια θα τραβήξει... Μέχρι τώρα δεν έχει γλυτώσει κανένας!\nΚαι μετάαα... ακούς ανθρώπους να λένε "Εγώ δεν ξαναερωτεύομαι!" . Τι ψέμα και αυτό!!!! Αφού το θέλει η μαζοχιστική μας φύση δεν μπορούμε να κάνουμε αλλιώς. Είναι ωραίο όλο το θέμα με τον έρωτα... Σας το εύχομαι... Αμήν!\nΑναρτήθηκε από erotas στις 12/31/2009 02:16:00 π.μ.\nΑτάκες περί έρωτα...


Marketing Week - Αποχωρεί από το IAB Hellas ο Γεν. Διευθυντής, Νεόφυτος Οικονόμου\nΑναμένεται η ανακοίνωση του αντικαταστάτη του\n22 Ιουλίου 2019 | 16:35\tΓράφει το\tMarketingWeek Online Team\tTopics: Μετακινήσεις Στελεχών\nΤο IAB Hellas ανακοινώνει την κοινή συναινέσει αποχώρηση του Ν. Οικονόμου από τον οργανισμό.\nΤα μέλη της Διοικούσας Επιτροπής του Οργανισμού Διαδραστικής Επικοινωνίας Ελλάδας ευχαριστούν θερμά τον Ν. Οικονόμου για την τετράχρονη συνεργασία και τη συνολική του συνεισφορά και του εύχονται καλή επιτυχία στην εξέλιξη της επαγγελματικής του πορείας. Το IAB Hellas θα ανακοινώσει άμεσα το όνομα του νέου Γενικού Διευθυντή του Οργανισμού.


JACK SAVORETTI : ‘ANDRÀ TUTTO BENE’ | Iciao\nJACK SAVORETTI : ‘ANDRÀ TUTTO BENE’\nΟ Jack Savoretti ως ένδειξη αλληλεγγύης και σε συνεργασία με τους Ιταλούς του φανς από τα σπίτια τους, κυκλοφορεί το πρώτο του Ιταλικό κομμάτι με τίτλο ‘Andra Tutto Bene’. To τραγούδι ‘Andra Tutto Bene’ στέλνει ελπιδοφόρο μήνυμα ενόψει της κατάστασης του Covid-19 παγκοσμίως. Ο Jack έγραψε το κομμάτι μαζί με τους φανς του κατά τη […]\nΔημοσιεύθηκε: 2 Απριλίου 2020 14:30\nΑρχική > Music > JACK SAVORETTI : ‘ANDRÀ TUTTO BENE’\nΟ Jack Savoretti ως ένδειξη αλληλεγγύης και σε συνεργασία με τους Ιταλούς του φανς από τα σπίτια τους, κυκλοφορεί το πρώτο του Ιταλικό κομμάτι με τίτλο ‘Andra Tutto Bene’. To τραγούδι ‘Andra Tutto Bene’ στέλνει ελπιδοφόρο μήνυμα ενόψει της κατάστασης του Covid-19 παγκοσμίως. Ο Jack έγραψε το κομμάτι μαζί με τους φανς του κατά τη διάρκεια ενός livestream του στο Instagram και μετά το ηχογράφησε στο home studio του! Παραγωγός του κομματιού είναι ο Cam Blackwood (George Ezra, London Grammar, Florence and the Machine) και τη μίξη ανέλαβε ο Daniel Moyler (Bjork, FKA Twigs, Sampha)! ‘Ήταν πραγματικά τιμή μου να γράψω αυτό το κομμάτι με τόσους Ιταλούς φίλους και φίλες μου. Μοιραστήκαμε στιγμές της ζωής μας. Η καλύτερη εμπειρία που είχα ποτέ.’ – Jack Savoretti


μαχητικά αεροσκάφη Archives - Timeline\nΠάνω από τη Μαύρη Θάλλασα πέταξαν τα ελληνικά «φαντάσματα» της 337 Μοίρας\n14:48 - 5 Ιουλίου 2021\nΣτη Μαύρη Θάλασσα, τον αρχαιοελληνικό Εύξεινο Πόντο, βρέθηκε ένα «ζευγάρι» μαχητικών αεροσκαφών F-16C Block.52+ της ιστορικής 337 Μοίρας «Φάντασμα».\nΑπειλή βόμβας σε Ισραηλινό αεροσκάφος που μπήκε στο ελληνικό FIR\n12:55 - 30 Απριλίου 2021\n10:50 - 22 Απριλίου 2021\nΜεικτός σχηματισμός μαχητικών αεροσκαφών που συμμετείχαν στην άσκηση «Ηνίοχος 21» θα πραγματοποιήσει διέλευση πάνω από την Ακρόπολη.\n09:49 - 25 Μαρτίου 2021\n12:20 - 26 Ιανουαρίου 2021\nΠοιες είναι οι δυνατότητές τους.\n09:16 - 12 Ιανουαρίου 2021\nΑπόστρατος Ιπτάμενος μιλά για τις ιδιαίτερες συνθήκες των Ελλήνων πιλότων\n13:33 - 20 Σεπτεμβρίου 2020\nΜε 20 χρόνια εμπειρίας αναλύει τα μαχητικά. Υπηρέτησε 20 χρόνια στην Πολεμική Αεροπορία και πριν από τη πρόσφατη αποστρατεία του, ήταν πιλότος μαχητικών με περισσότερες από 2.000 ώρες πτήσης σε μαχητικά αεροσκάφη.…\nΜαχητικά αεροσκάφη από τα Ηνωμένα Αραβικά Εμιράτα στη Σούδα (Φώτο)\n12:39 - 28 Αυγούστου 2020\nΣτη δημοσιότητα δόθηκαν από το ΥΠΕΘΑ φωτογραφίες από τη μεταστάθμευση στη Σούδα προσωπικού και μαχητικών αεροσκαφών των Ηνωμένων Αραβικών Εμιράτων. Η άφιξη της αποστολής προσωπικού και μέσων των Ηνωμένων Αραβικών Εμιράτων (ΗΑΕ) στην 115…\nHurriyet: Σχολιάζει τη φωτογραφία του Πρωθυπουργού Κ. Μητσοτάκη μπροστά στα μαχητικά\n21:00 - 15 Αυγούστου 2020\nΗ επίσκεψη του Κυριάκου Μητσοτάκη στην 115 Πτέρυγα Μάχης της Πολεμικής Αεροπορίας στην βάση της Σούδας στα Χανιά, έτυχε μεγάλης προβολής στην Τουρκία. «Αισθάνθηκα την ανάγκη να βρεθώ μαζί σας σήμερα, ημέρα συμβολική…


Ισχυρό κύμα κακοκαιρίας πλήττει την Ελλάδα (video) – Gnorizo.gr\nΜόλις μία εβδομάδα μετά την «Ιοκάστη» ένα νέο σφοδρό κύμα κακοκαιρίας έρχεται για να πλήξει τη χώρα μας. Το βαρομετρικό χαμηλό «Κρέοντας» που έφτασε από τη νότια Ιταλία, επηρεάζει σήμερα Πέμπτη και αύριο Παρασκευή, κυρίως τα κεντρικά, ανατολικά και νότια τμήματα της χώρας με κατά τόπους έντονα καιρικά φαινόμενα.\nΣτην Αττική προβλέπονται νεφώσεις με βροχές και καταιγίδες κατά τόπους ισχυρές. Τη νύχτα τα φαινόμενα θα εξασθενήσουν. Οι άνεμοι θα πνέουν νότιοι νοτιοανατολικοί 5 με 7 και βαθμιαία βόρειοι 4 με 6 μποφόρ. Η θερμοκρασία θα κυμανθεί από 8 έως 12 βαθμούς Κελσίου.\nΣτη Θεσσαλονίκη αναμένονται νεφώσεις με βροχές και καταιγίδες κατά τόπους ισχυρές. Χιονοπτώσεις θα πέσουν στα γύρω ορεινά. Οι άνεμοι θα πνέουν βόρειοι βορειοανατολικοί 6 με 7 μποφόρ και η θερμοκρασία θα κυμανθεί από 5 έως 9 βαθμούς Κελσίου.\nΣε Μακεδονία και Θράκη προβλέπονται νεφώσεις με βροχές και καταιγίδες που από το μεσημέρι θα είναι κατά τόπους ισχυρές στην κεντρική Μακεδονία και βαθμιαία στα παραθαλάσσια της ανατολικής Μακεδονίας και της Θράκης. Πυκνές χιονοπτώσεις θα σημειωθούν στα ορεινά και βαθμιαία σε περιοχές της δυτικής και κεντρικής Μακεδονίας (από 400 περίπου μέτρα).\nΟι άνεμοι θα πνέουν βορειοανατολικοί 5 με 7 και βαθμιαία στα ανατολικά 8 και τοπικά στο βόρειο Αιγαίο 9 μποφόρ. Η θερμοκρασία θα κυμανθεί από 2 έως 10 βαθμούς Κελσίου. Στη δυτική Μακεδονία κατά τόπους θα είναι 3 με 4 βαθμούς χαμηλότερη.\nΣτα νησιά του Ιονίου, την Ήπειρο, τη δυτική Στερεά και τη δυτική Πελοπόννησο αναμένονται νεφώσεις με βροχές και καταιγίδες κατά τόπους ισχυρές. Πυκνές χιονοπτώσεις θα σημειωθούν στα ορεινά και βαθμιαία σε περιοχές της ηπείρου και της δυτικής Στερεάς (από 400 μέτρα).\nΟι άνεμοι θα πνέουν στα βόρεια βόρειοι βορειοανατολικοί και στα νοτιά δυτικοί νοτιοδυτικοί 5 με 7 και στο Ιόνιο τοπικά 8 μποφόρ. Βαθμιαία θα στραφούν σε βόρειους με την ίδια ένταση. Η θερμοκρασία θα κυμανθεί από 5 έως 13 βαθμούς Κελσίου. Στην Ήπειρο θα είναι 3 με 4 βαθμούς χαμηλότερη.\nΣτη Θεσσαλία, την ανατολική Στερεά, την Εύβοια και την ανατολική Πελοπόννησο προβλέπονται νεφώσεις με βροχές και καταιγίδες βαθμιαία κατά τόπους ισχυρές. Πυκνές χιονοπτώσεις θα σημειωθούν στα ορεινά και βαθμιαία σε περιοχές της Θεσσαλίας και της κεντρικής Στερεάς (από τα 400 μέτρα).\nΟι άνεμοι θα πνέουν στα βόρεια βόρειοι βορειοανατολικοί 5 με 7 και πρόσκαιρα 8 μποφόρ. Στα νοτιά νότιοι νοτιοδυτικοί 5 με 7 και τοπικά 8 μποφόρ που βαθμιαία θα στραφούν σε βόρειους. Η θερμοκρασία θα κυμανθεί από 3 έως 13 βαθμούς Κελσίου. Στα βόρεια η μέγιστη θα είναι 3 με 5 βαθμούς χαμηλότερη.\nΣε Κυκλάδες και Κρήτη αναμένονται νεφώσεις με βροχές και καταιγίδες βαθμιαία κατά τόπους ισχυρές. Οι άνεμοι θα πνέουν από νότιες διευθύνσεις 5 με 7 και τοπικά 8 μποφόρ με βαθμιαία εξασθένηση. Τη νύχτα στα δυτικά θα στραφούν σε βόρειους 4 με 6 μποφόρ και η θερμοκρασία θα κυμανθεί από 11 έως 15 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα προβλέπονται νεφώσεις με βροχές και από το μεσημέρι καταιγίδες κατά τόπους ισχυρές. Οι άνεμοι θα πνέουν στα βόρεια ανατολικοί βορειοανατολικοί 5 με 7 και τοπικά 8 μποφόρ. Στα νοτιά νότιοι νοτιοανατολικοί 6 με 7 μποφόρ. Η θερμοκρασία θα κυμανθεί από 10 έως 16 βαθμούς Κελσίου. Στα βόρεια θα είναι 2 με 3 βαθμούς χαμηλότερη.\nΤην Παρασκευή ο «Κρέοντας» φεύγει\nΑύριο Παρασκευή, η κακοκαιρία αρχικά θα συνεχιστεί στο μεγαλύτερο μέρος της ανατολικής και νότιας χώρας με βροχές και σποραδικές καταιγίδες στα πεδινά και παραθαλάσσια και παροδικές χιονοπτώσεις κυρίως στα ορεινά.\nΣτο Ιόνιο οι βόρειοι άνεμοι θα παρουσιάσουν σταδιακή εξασθένηση στα επίπεδα των 5 -6 μποφόρ και θα στραφούν σε βορειοανατολικούς.


Πώς να ακυρώσετε επιτυχώς το πρόστιμο των 10.500 ευρώ της ανασφάλιστης εργασίας – ΔΙΚΤΥΟ ΚοινΣΕπ\n2 Σεπτεμβρίου 2020 by admin\tin Ενδιαφερον, Τα Τελευταια Νεα μας!\nΤί μπορεί να γίνει στις περιπτώσεις που το πρόστιμο επιβάλλεται πραγματικά χωρίς να υπάρχει η σχέση εργασίας ή για περιπτώσεις που είναι δυσχερής η απόδειξη της εργασιακής σχέσης;\nΈχει τύχει να απειλούν τους υποτιθέμενους υπαλλήλους, με αυτόφωρη διαδικασία και άλλα παρόμοια που δεν ισχύουν για να υπογράψουν στο δελτίο ελέγχου, ενώ όλα τα στοιχεία τους και η ημερομηνία πρόσληψης, καθώς και οι αποδοχές συμπληρώνονται στο περίπου από τα ίδια τα ελεγκτικά όργανα.\nΠρακτικά ο μόνος τρόπος που μπορεί να ακυρωθεί το πρόστιμο απαξ και επιβληθεί, είναι μόνο μέσω προσφυγής στο Διοικητικό Δικαστήριο. Δεν αρκεί μόνο αυτό, διότι η προσφυγή από μόνη της δεν αναστέλλει την είσπραξη του προστίμου από το ΚΕΑΟ, οπότε ταυτόχρονα πρέπει να ασκηθεί και αίτηση αναστολής, η οποία εκδικάζεται σχετικά σύντομα και συνήθως γίνεται δεκτή αν υπάρχουν οι οικονομικές προϋποθέσεις (αδυναμία καταβολής προστίμου, χαμηλά εισοδήματα, ζημιογόνα ή οριακά επικερδής επιχείρηση). Η δεκτή αναστολή εξασφαλίζει ότι μέχρι την έκδοση απόφασης επί της προσφυγής για την ακύρωση του προστίμου δεν θα γίνει κατάσχεση κυρίως τραπεζικών λογαριασμών του εργοδότη.\nΤο δικαστήριο για να ακυρώσει το πρόστιμο εξετάζει τα πραγματικά περιστατικά της υπόθεσης. Σημαντικό ρόλο παίζει το τι έχει γραφτεί στο δελτίο ελέγχου. Επίσης, αν το δελτίο ελέγχου φέρει υπογραφή είτε του εργοδότη είτε του δήθεν υπαλλήλου. Η υπογραφή μπορεί να σημαίνει και αποδοχή των καταχωρημένων σε αυτό στοιχείων. Συνεπώς ένα ανυπόγραφο δελτίο ελέγχου αποδεικνύει αυτομάτως μια αντίδραση στην επιβολή του προστίμου και μη αποδοχή του.\nΕπίσης οι ελεγκτές μπορεί να πουν ότι αν γίνει άμεση πρόσληψη του προσώπου, τότε το πρόστιμο δεν επιβάλλεται. Αυτό δεν ισχύει. Αν συνταχθεί το δελτίο ελέγχου, τότε είναι βέβαιο ότι θα επιβληθεί άμεσα και το πρόστιμο. Με την άμεση πρόσληψη του δήθεν εργαζόμενου, το μόνο που πετυχαίνει ο εργοδότης είναι να βγάλει εκτός το μοναδικό του επιχείρημα, δηλαδή τη μην ύπαρξη σχέσης εξαρτημένης εργασίας.\nΝέες προκηρύξεις χρηματοδότησης για “Γενική Επιχειρηματικότητα” και “Πολύ Μικρές και Μικρές Επιχειρήσεις”


Μάρκελος - Μιχαήλ Κοντοπίδης - Βικιπαίδεια\nΜάρκελος - Μιχαήλ Κοντοπίδης\nΟ Μάρκελος - Μιχαήλ Κοντοπίδης (1651-1716) ήταν Έλληνας ιατροφιλόσοφος που γεννήθηκε στη Νάξο. Υπήρξε μαθητής της Σχολής Καπουτσίνων της Νάξου και στη συνέχεια σπούδασε ιατρική και φιλοσοφία στη Πάδοβα στην Ιταλία στο Πανεπιστήμιο της οποίας ανέλαβε στη συνέχεια καθηγητής. Υπήρξε δε πολλές φορές συνοδικός σύμβουλος και πρύτανης.\nΣτο Πανεπιστήμιο της Πάδοβας, όπου είχε αναρτηθεί το πορτραίτο του, παρέμεινε μέχρι το 1697 όταν μετέβη στη Κωνσταντινούπολη και εργάσθηκε για κάποιο χρονικό διάστημα ως ιατρός. Από την Κωνσταντινούπολη τελικά επέστρεψε στη Νάξο συγγράφοντας ιατρικές μελέτες μέχρι τον θάνατό του.\nΤα επιστημονικά του συγγράμματα στην ελληνική τα έγραψε στη δημώδη γλώσσα της εποχής την οποία και μόνο κατείχε. Από το σύνολο του έργου του έχουν διασωθεί μόνο η "Συλλογή Ιατρικής" που βρίσκεται στη βιβλιοθήκη της Ζαγοράς, με αύξοντα αριθμό κώδικα 92, το "Βιβλίον συνταγματικόν", λεγόμενο και "Θησαυρός Υγείας" όπως και η "Σύνοψις ιασίμων νοσημάτων του ανθρωπίνου σώματος" που αμφότερα βρίσκονται στη Πατριαρχική Βιβλιοθήκη των Ιεροσολύμων.\n"Νεώτερον Εγκυκλοπαιδικόν Λεξικόν Ηλίου" τομ.11ος σελ.185\nΑνακτήθηκε από "https://el.wikipedia.org/w/index.php?title=Μάρκελος_-_Μιχαήλ_Κοντοπίδης&oldid=6827929"\nΤελευταία τροποποίηση 00:51, 16 Ιανουαρίου 2018.


Το πρωί στην Κομισιόν, το βράδυ σε offshore του Παναμά\nΗ πρώην Ολλανδή Επίτροπος Ανταγωνισμού της Κομισιόν, Neelie Kroes, διηύθυνε εξωχώρια εταιρεία στις Μπαχάμες. Έρχεται νέο κύμα αποκαλύψεων για τα Panama Papers\nnews247 22 Σεπτεμβρίου 2016 07:38\nΗ Neelie Kroes ήταν διευθύντρια της εταιρείας Mint Holdings Limited, μεταξύ 2000 και 2009, σύμφωνα με δημοσίευμα της Süddeutsche Zeitung (SZ),το οποίο αποτελεί συνέχεια των αποκαλύψεων για το λεγόμενα "έγγραφα του Παναμά". Στη νέα λίστα, η οποία δημοσιεύεται από τη γερμανική εφημερίδα, περιλαμβάνονται και πολλοί άλλοι πολιτικοί, ενώ οι δημοσιογράφοι προμηνύουν νέες αποκαλύψεις στα πλαίσια της υπόθεσης που έγινε γνωστή ως Panama Papers.\nΜεταξύ των πολιτικών, οι οποίοι ενέχονται στο παγκόσμιο σκάνδαλο των "εγγράφων του Παναμά, είναι ο πρώην Κολομβιανός υπουργός ορυκτού πλούτου Carlos Caballero Argáez, ο Καναδός υπουργός Οικονομικών William Francis Morneau και ο αντιπρόεδρος της Ανγκόλας Manuel Domingos Vicente, οι οποίοι φέρονται ως διευθυντές, γραμματείς ή πρόεδροι τέτοιων εταιρειών. Στα νέα έγγραφα συμπεριλαμβάνεται επίσης η Διεθνής Ομοσπονδία Τένις ITF, καθώς επίσης και 100 Γερμανοί, μεταξύ των οποίων και ο πρώην υπουργός Οικονομικών της Βαυαρίας Γκέοργκ Φράιχερ φον Βάλντενφελς.\nΤα Panama Papers που ταρακούνησαν τον κόσμο\nΗ μεγαλύτερη διαρροή στην ιστορία σχετικά με την παγκόσμια διαφθορά. Τα "Αρχεία του Παναμά" προκάλεσανι αναστάτωση σε ηγέτες κρατών και επιφανείς εκατομμυριούχους ολόκληρου του πλανήτη. Η διαρροή απόρρητων εγγράφων αφορά τουλάχιστον 72 νυν και πρώην αρχηγούς κρατών. Πρόκειται συνολικά για 11 εκατομμύρια έγγραφα, τα οποία είχε στην κατοχή της η δικηγορική εταιρεία Mossack Fonseca που εδρεύει στον Παναμά και διαθέτει υποκαταστήματα σε Χονγκ Κονγκ, Μαϊάμι, Ζυρίχη καθώς και σε 35 ακόμη μέρη σε όλο τον κόσμο.\nΠΕΡΙΣΣΟΤΕΡΑ: Panama papers, Κομισιόν


13 Ιουνίου 1979 : Επιστρέφει στη Γη το διαστημόπλοιο «Σογιούζ – 32». | astronomos.gr\n13 Ιουνίου 1979 : Επιστρέφει στη Γη το διαστημόπλοιο «Σογιούζ – 32».\nΕπιστρέφει στη Γη το διαστημόπλοιο «Σογιούζ – 32», που εκτοξεύθηκε, στις 26.2.1979 με τους Σοβιετικούς κοσμοναύτες Βλαντιμίρ Λιάκοφ (Bladimir Lyakhov), και Β. Ριούμιν (Valeri Rioumin) για το διαστημικό σταθμό «Σαλιούτ – 6». Εκεί προσάραξε και το «Πρόοδος – 5» που εκτοξεύθηκε αργότερα στις 12.3.1979 και εφοδίασε τους αστροναύτες με τρόφιμα και άλλα υλικά. Οι κοσμοναύτες, αφού παρέμειναν εκεί επί 175 ημ. και 36λ. επέστρεψαν ομαλά στη Γη, στις 19.8.1979. Τις πρώτες ημέρες δυσκολεύτηκαν στο βάδισμα, αλλά αργότερα επανήλθαν σε κανονική κατάσταση.\n27 Φεβρουαρίου 1970 : Εκτοξεύεται ο μη επανδρωμένος σοβιετικός δορυφόρος «Κόσμος – 324»\n11 Νοεμβρίου 1875 : Γεννιέται ο Αμερικανός αστρονόμος Βέστο Σλάιφερ.\nΧρήστες: 12 Άγνωστοι, 3 Bots


Ένεκα τούτου καλείστε στη συνάντηση που θα πραγματοποιηθεί στο ALEXANDER COLLEGE (Oδός Άρτας 2, Αραδίππου, τηλ. 24 532373 ) την Τετάρτη 9 Οκτωβρίου η ώρα 10 πμ. – 12 μ.